Mirdi ar Paludoù-holen - Bretagne Musées\nE-MAEZ AR VAKAÑSOÙ SKOL\nA Veurzh da Sul : 10e-12e30 / 2e-5e\nE-PAD AR VAKAÑSOÙ SKOL (evit an holl dakadoù), MIZ EVEN HA MIZ GWENGOLO\nA Veurzh da Sul : 10e-12e30 / 2e-6e\nGOUERE HAG EOST\nBemdez : 10e-7e\nSerr e vez d’ar 1añ a viz Genver, d’ar 1añ a viz Mae, d’ar 1añ a viz Du, d’ar 25 a viz Kerzu\nSerr bep bloaz 15 devezh goude ar vakañsoù Nedeleg.\n- Leun : 5 € Tud deuet\n- Digresket : 4 € Tud en tu all da 65 bloaz, kevelerien\n- Digresket : 3 € 13-26 vloaz, klaskerien labour, tud nammet hag o ambrougerien\n- Digoust : Bugale dindan 12 vloaz / Kartennoù : ICOM, heñcherien, koskor ar mirdioù, michereien an Touristerezh el Liger-Atlantel, kazetennerien, Mignoned Mirdi ar Paludoù-Holen.\nUr mirdi a zastumadoù hag ur greizenn-displegañ eo Mirdi ar Paludoù-holen, 9000 pezh ennañ. Dastumadoù tudouriezh ha gwiadoù, skeudennoù, dastumadoù an arzoù-kaer hag an arzoù-kinklañ hag ivez moullskridoù ha dorn-skridoù orin, a ya d’ober e zastumadoù.\n800 m2 a ya da ober al lec’h da weladenniñ, e-barzh sanailhoù holen kozh hag a oa bet azasaet ouzh ar mekanikerezh industriel en XIXvet kantved, ur burerez-holen estlammus ennañ. Mont a ra ar sanailhoù-se d’ober, evit glad paludoù Gwenrann, ur skrin hag a glot penn-da-benn gant ar palioù a zo gant ur mirdi dastumadoù tematek a-fet skiant, sevenadur ha talvoudekaat. Ober a reer anaoudegezh gant ar pep pennañ eus ar paludoù-holen, penaos ez eont en-dro, ar pazennoù bras en o istor adalek an deroù betek fin an XXvet kantved. Kendivizout a ra an traezoù arouezius eus ar paludoù hag an dastum holen e Gwenrann, hag a c’hall bezañ bras-mat a-wechoù, gant an teulioù, ar stignadoù liesvedia hag ar c’hoarioù etreoberiat. Diskouez a reer sevenadur ar baluderien hag an dud all eus ur gevredigezh troet war-zu ar paludoù-holen dre an dilhad gouel hag an dilhad labour, an arrebeuri hengounel ha traezoù ar pemdez. A-geñver d’an dastumadegoù-se ez eus bet lakaet oberennoù gant al livourien a daolenne Breizh en XIXvet hag en XXvet kantved hag eñvorennoù evit ar pratikoù a zeue da gouronkañ er mor. Adskoulmañ a ra ar mirdi gant e wrizioù en XIXvet kantved : e Bourc’h-Baz e oa bet krouet unan eus ar pemp mirdi tudouriezh kentañ a oa bet savet e Frañs er mare-se.\nAbadennoù evit an holl ha diskouezadegoù berrbad, digor d’ar glad rannvroel ha da sevenadurioù an holen, zo programmet a-hed ar bloaz evit kaout plijadur o welet traoù dianav ha war un dro bezañ fromet a-nevez bepred.


Briseis ha Foiniks, kiliks atikat dremmoù ruz, war-dro 490 kent JK, Mirdi al Louvre (G 152)\nBriseis (Βρισηΐς / Brisêís e gregach) a oa ur plac'h yaouank eus Troia, genidik eus kêr Lyrnessos. He zad Briseüs a oa beleg Apollon.\nHippodameia (Ἱπποδάμεια / Hippodámeia) e oa he gwir anv, « Briseis » a dalveze kement ha « merc'h Briseüs ».\nSkrapet e voe Briseis gant Akilles, e-kerzh brezel Troia, goude dezhañ lazhañ he zri breur hag he fried, Mines, a oa roue Lyrnessos.\nKaset e voe gant Akilles evel sklavez. E brizoniadez a rankas reiñ da Agamemnon avat, en desped dezhañ, ma nac'has neuze mont d'an emgann. Pa voe lazhet Patrokles ez eas Akilles d'an emgann adarre gant Agamemnon, ma voe daskoret e sklavez dezhañ.\nEn Ilias e oa prizoniadez Akilles, profet dezhañ gant arme an Arkeaned. Eñ a gare anezhi, hag a lavare e oa o darempred evel hini un ozhac'h gant e wreg. Se zo kaoz ne oa ket evit gouzañv ar soñj e kouskje Agamemnon ganti.\nPa echuas an tabut etre an daou vrezelour e touas Agamemnon ne oa ket bet Briseis o kousket gantañ biskoazh.\nBriseis en arzoù[kemmañ | kemmañ ar vammenn]\nAkilles a rank reiñ Briseis da Agamemnon\nPompei, Iañ kantved\nBriseis o skrivañ\nKorrlivadur evit Heroides Ovidius\nEngravadur diwar Agostino Carracci\nJacques Joseph Coiny (1798)\nLéon Cogniet (1815), Mirdi Arzoù-kaer Orleañs.\nFulor Akilles pa voe tennet Briseis digantañ\nJacques-Louis David (1819)\nAdtapet diwar « https://br.wikipedia.org/w/index.php?title=Briseis&oldid=1835422 »\nKemmoù diwezhañ degaset d'ar bajenn-mañ d'an 5 Mae 2019, da 09:21.


Katalonia : ar mellad 155 lakaet da dalvezout | YA! Keleier e brezhoneg - kazetenn sizhuniek enlinenn\nKeleier » A-nevez » Katalonia : ar mellad 155 lakaet da dalvezout\nKatalonia : ar mellad 155 lakaet da dalvezout\n27 / 10 / 2017 | A-nevez, Keleier Etrebroadel | Commentaires fermés sur Katalonia : ar mellad 155 lakaet da dalvezout\nMoustrerezh e kement tu, ar mellad 155 lakaet da dalvezout, sed politikerezh nemetañ ar gouarnamant Rajoy. Disadorn diwezhañ ec’h embannas prezidant ar gouarnamant spagnolat e vefe eztitlet ar gouarnamant katalan. Met chom a ra ur sizhunvezh evit ma vefe lakaet an diarbenn-se da dalvezout, hag e-korf ar sizhunvezh-se e klasko Carles Puigdemont adkemer an tu-kreñv.\nBemdez e kav Katalaniz un doare nevez da dalañ ouzh Bro-Spagn. Ha setu tud faltazius ! D’ar Gwener 20 a viz Here e oa steudadennoù tud o c’hortoz dirak ar bilhedaourioù emgefre evit tennañ arc’hant digant kefoù ar bankoù o doa dilojet o sez sokial e-maez eus Katalonia. “Etre 8e ha 9 e” e oant galvet da dennañ o arc’hant gant ar strolladoù dizalc’hour ha da gas ar fotoioù àr ar rouedadoù sokial da heul. Sammadoù arouezus o deus tennet evel-just, evel 1714 € o tegas da soñj er bloavezh 1714 ma voe trec’het al lu katalan dirak Barselona gant ar roue spagnolat Felipe V peotramant 155 € o soñjal er mellad eus ar vonreizh a zilamfe he statud a emrenerezh digant Katalonia.\nAr moustrerezh, atav ‘giz atav\nEus e du e kendalc’h Marianno Rajoy gant e erv, hini ar moustrerezh. Kaset eo bet Jordi Sanchez (prezidant ANC) ha Jordi Cuixart (prezidant Òmnium Cultural) da Soto del Real (un toull-bac’h eus bro Madrid, darempredet forzhik gant ar stourmerion euskarat) enkablet a “zispac’hat”. Hogen, n’eo ket an div gevredigezh strolladoùigoù dister. Òmnium Cultural, da skouer, a vodfe ur 100 000 bennak a dud. A-boan nebeutoc’h a vefe en ANC gant 80 000 ezel. Disadorn e oant muioc’h evit 450 000 o tibunañ e straedoù Barselona evit goulenn e vefe dieubet an daou benn bras. Ha kaoz zo bremañ eus distro ar “brizonidi bolitikel e Bro-Spagn”, en tamm e pep lec’h en Europa.\nAr mellad 155 ha goude ?\nMarianno Rajoy a hañval sellout ouzh ar gevredigezh katalan diàr e elloù hep klask sioulaat ar jeu e mod ebet. Disadorn en deus lakaet ar mellad 155 da dalvezout met en un doare dic’hortoz. Gouez dezhañ n’eo ket astalet statud emrenerezh Katalonia met “eztitlet eo renourion ar Generalitat” nemetken, da lavaret eo ur 15 den bennak tro-dro da Carles Puigdemont ha da Carme Forcadell, prezidantez ar breujoù katalan. E gwirionez e vo astalet ar statud a-benn sizhun pa vo votet an diarbenn gant ar sened spagnolat. Ha votadegoù nevez a vo embannet da heul. A-benn 6 miz e vefe galvet Katalaniz da votiñ en-dro evit o farlamant. Ha petra vo graet ma ya an tu-gounit gant an dizalc’hourion adarre ? A-hervez e vefe un diarbenn all àr ar billig evit ober o stal da vat d’an dizalc’hourion : berzañ ar strolladoù politikel na anavezont ket an “urzh bonreizel” spagnolat. Da lavaret eo an holl strolladoù dizalc’hour, forzh pe re e vefe. Sed ar pezh a vez goulennet gant rannoù zo eus ar PP hag eus Ciutadanos, da skouer. Un tammig evel al lezenn votet diàr an “emglev sakr” a oa bet savet a-enep ETA ha EH un nebeud bloavezhioù zo. Da gentañ e c’hellfe Marianno Rajoy kas Carles Puigdemont hag e re en bidouf, kement ha deskiñ dezhe an “urzh bonreizhel” ha goude lakaat e-maez lezenn an dizalc’houriezh… Hag an dizalc’houriezh euskarat ha galisian a vo berzet àr un dro ?\nAr gazetennourion vinwasket\nTrouz a zo graet d’ar gazetennourion e Katalonia er mare-mañ ivez. Kement ha kemer ur skouer : Xevi Xirgo, anezhañ penn-renour El Punt-Avui (32 000 lennour bemdez) a zo bet asinet digwener gant ar Guardia Civil. E dorfed : bout bet embannet ur paper bruderezh evit ar referendom ! Kemend-all evit penn-renour al lec’hienn Direct.cat ha bez-prezidantez ar stroll TV3-Catalunya Ràdio (ar “France-Info” katalan !) Ha graet zo bet un eil furchadenn digwener er CTTI (Centre de Telecomunicacions i Tecnologies de la Informació de la Generalitat de Catalunya) en L’Hospitalet de Llobregat gant ar Guardia Civil, c’hoant ganti gouzout ha kaset e oa bet urzhioù gant ar Generalitat d’ar “Mossos” da geñver an 1-0.\nHervez ar mellad 155 e tay Madrid mestr àr an ensavadurioù katalan, da lavaret eo ar Yec’hed, ar C’hehentiñ, ar “Mossos” ha kement zo. Met embannet eo bet dija gant sindikadoù ha sternerion an ensavadurioù katalan n’eus ket anv da laoskel ar gouarnamant spagnolat da vout mestr en ti. Penaos e vo graet gant Madrid neuze ? Bout zo muioc’h evit 3 milion a Gatalaniz a-du gant an dizalc’hiezh, ur bochad kargidi en o zouesk. An holl vo enkabled a “zispac’hat” ?\nSav-mouezh en Europa\nEn Europa ha pelloc’h e krog ar pennoù bras da dreiñ kordenn. 24 priz Nobel o deus savet o mouezh a-enep feulster ar stad spagnolat e Katalonia. Charles Michel, ministr-kentañ ar Beljik, ha Xavier Bettel e goñsort eus Luksembourg o deus galvet Madrid ha Barselona da “gendivizout”. Craig Murray un eks-kannadour breizhveuriat en deus graet “faskour” eus emzalc’h ar gouarnamant Rajoy. Ar strollad sokialour e Slovenia en deus embannet e oa “an holl sokio-demokrated a-du gant ar bobl gatalan”. Betek Silvio Berlusconi en deus savet e vouezh a-enep moustrerezh ar polis spagnolat !\nDisadorn da noz en deus lavaret Carles Puigdemont e vo galvet ar breujoù katalan en-dro a-benn divizout peseurt respont a vo graet d’ar gouarnamant spagnolat. Hervez kont e c’hellfe ar breujoù embann an DUI (Disklêriadenn untuek a zizalc’hiezh) a-raok votadeg ar sened spagnolat hag ar veaj hep distro betek Soto Del Real evit Carles Puigdemont ha Carme Forcadell.\nE-kerzh e brezegenn-se e prezegas ar prezidant Carles Puigdemont e spagnoleg evit gervel Spagnoliz da sevel o mouezh a-enep ar pezh a c’hoarvez e Katalonia. Hag en diwezh e yeas e saozneg evit komz ouzh Europeiz ha goulenn gante souten e bobl hag an demokratelezh e Katalonia. Hag, hep mar ebet, evit gervel Bruxelles da c’hoari muioc’h e jeu.\nE Bro-C’hall ne cheñch ket an traoù avat. An holl republikaned ha demokrated a souten Marianno Rajoy hag ar roue, a-unvouezh. Den ebet, nag er gouarnamant nag er renkad politikel gall ha breizhat, n’en deus lavaret an disterañ tra a-enep fesonoù dibleg ar gouarnamant Rajoy, estreget Paul Molac hag en deus embannet àr e vlog un destenn* pase dereat. “Droed o deus Katalaniz d’en em dermeniñ” eme kannad reter ar Mor-Bihan.\nEvit skrivañ d’an daou Jordi:\nJordi Cuixart ha Jordi Sanchez\nprizonidi bolitikel gatalan\nCentro Penitenciario Soto del Real


George Soros, bet ganet Schwartz György d'an 12 a viz Eost 1930 e Budapest (Hungaria), a zo ur c'hellidour stadunanat pinvidik-mor a orin hungariat. E miz C'hwevrer 2018 e oa istimet da 8 bilion $ e binvidigezh. Roet en deus un 32 bilion $ da obererezhioù ar mat dre e aozadur Open Society Foundations.\nGeorge Soros e-pad emvod ar World Economic Forum e Davos e 2010\nDeuet brudet eo gant e obererezhiou a drafikerez war ar « paper arc'hant » (devise) hag ar c'hevrannou (actions). Merket en deus istor talvoudou ar yalc'hadou an talvoudou hag ivez evit e madoberereziou filantropek. Unan eus diazezourien an hedge funds eo, digouezhet er bloaveziou 70, hag a zo disheñvel deus ar glogoren arc'hantiñ japanad. Prezidant eo bremañ deus Soros Fund Managment, diazezet e New York, hag a vere e 2012,ouzhpenn 25 milliard a $ evitañ, e famill hag e (fondations). Krouet en deus an Open Society Institute, deuet da vezañ Open Society Foundations.\nEn e yaouankiz Soros, ganet György Schwartz, a zo mab ar skrivagner esperanteg Tivadar Soros, gant an oberenn Maskerado ĉirkaŭ la morto, bet skrivet da gentañ en esperanteg hag a zanevelj e istor e-kerzh an dalc'hidigezh alaman e Budapest. Troet eo bet e meur a yezh (saozneg, rusianeg, alamaneg, hungareg ha turkeg). Neoazh Georg hag e vreur Paul ne hañvalont ket bezañ esperantegerien a vihanig, obererezh ebet n'o deus graet war an danvez se. Ganet eo en Hungaria. Pa oa trizek vloaz e voe aloubet Hungaria gant an Alamagn nazi, e miz meurzh 1944. Daoust d'e familh bout Yuzevien e tec'h kuit deus an hengaserezh dre chans, gwarezadur un implijiad ar vaodiernerez ha lak anezhañ da dremen evit e filhor. Bevañ ra en Hungaria betek 1946, kent tec'hout d'an dalc'herez soviedel e-skeud 'n em gavout er c'hendalc'h esperantek.\nD'ar Rouantelezh Unanet e tivro e 1947, ma stag gant studiou armerzhel el London School of Economics. Tapout a ra ur vachelor e skiantou e 1951 hag ur PhD a brederouriez en 1954. Kregiñ ra da labourat, ar memes bloaz, en un ti courtage deus ar City Londoniad, krouet gant daou genlabourer Hungariad. Ouzhpenn da se e ra micheriou bihan evel mestr gouronkañ, gwerzer profou envoriñ, douger malizennou. Mont ra d'ar Stadou Unanet e 1956 evit hevezañ gounid awalc'h a arc'hant e Wall Street evit bout skrivagner ha prederour. Labourat a ra, evel dielfenour e meur a meur a gevredigez arc'hantel bihan : F.M. Mayer and co Wertheim and co puis Arnold and S. Bleichroeder. E ti Arnold and S. Bleichroeder eo dielfenour hag e ver evit ar wech kentañ ur sammad postadurez tredeogel war an danveziou diazezel. E 1969 e krou e c'hentañ ...\nAdtapet diwar « https://br.wikipedia.org/w/index.php?title=George_Soros&oldid=1831332 »\nDernière modification le 14 Meu 2019, à 06:58\nKemmoù diwezhañ degaset d'ar bajenn-mañ d'an 14 Meu 2019, da 06:58.


L'Équipier - Wikipedia\nL'Équipier zo ur film, sevenet gant ar filmaozour gall Philippe Lioret (diwar ur senario savet gantañ a-gevret gant Emmanuel Courcol ha Christian Sinniger), hag a oa deuet er-maez d'an 3 a viz Du 2004.\nEr film hag a bad kant peder munutenn ez eo Tour-tan ar Gazeg un elfenn bouezus ken ez eo. Padal, ne oa ket bet troet an holl zarvoudoù eno : krouet e oa bet un adsavadur eus penn an tour-tan-mañ war Beg Korzenn.\nErruout a ra Camille en Enez-Eusa, e-lec'h ma oa-hi bet ganet, gant ar soñj da werzhañ ti he zud. Marvet he zad — Yvon Le Guen — dek vloaz 'zo hag he mamm — Mabé — er bloaz paseet, n'eo nemet un ti-hañv ken bremañ.\nA-gevret gant he moereb — Jeanne — e tremen Camille un nozvezh diwezhañ e-barzh an ti a-raok mont da Vrest, da di an noter, d'un emgav gant prenerien deuet eus Pariz. Ne vo serret lagad ebet ganti a-hed an nozvezh-se goude diskoachañ ul levr ma kav-hi ur c'hevrin ennañ : un istor fromus o liammañ he zud, annezidi an enez hag un diavaeziad, Antoine Cassenti e anv.\nE 1963 e oa Yvon Le Guen penndiwaller ifern Tour-tan ar Gazeg, savet er mervent da Eusa, tra m'edo e wreg Mabé o labourat en ur fritur war an enez. Muturniet e zorn kleiz e-kerzh Brezel Aljeria en devoa dibabet Antoine Cassenti mont da ziwaller tour-tan ha, goude bezañ bet stummet e Brest, e oa bet anvet da skipailhad Le Guen. A orin eus Touren ne oa ket deuet-mat Cassenti d'an enezidi, seul vui ma oa un diwaller all — Jean-Pierre Menguy — o c'hortoz e vije roet ar post-labour d'e vab.\nDre forzh labourat asambles e digenvez gouez o zour-tan ha barradoù-imor an Natur diroll en-dro dezho o devoa desket an daou zen en em anavezout betek magañ gwir liammoù a gengarantez etrezo. Diseblant ouzh santadennoù Brigitte, micherourez yaouank ar fritur, en e geñver ne voe ket Cassenti evit mirout outañ e-unan a respont da garantez Mabé o c'henel, betek mont re bell ganti.\nAbalamour da enebiezh padus poblañs an ezenn outañ en devoa graet Antoine e soñj da vont kuit eus Eusa, o lezel war e lerc'h ur verc'h — Camille hec'h anv-bihan — ha n'en devoa anavezet biskoazh.\nDa-heul an diskuliadur souezhus-mañ e tivizo Camille chom hep gwerzhañ ti he ziegezh.\nSandrine Bonnaire : Mabé Le Guen,\nPhilippe Torreton : Yvon Le Guen,\nGrégori Derangère : Antoine Cassenti,\nÉmilie Dequenne : Brigitte,\nAnne Consigny : Camille,\nNathalie Besançon : Jeanne (yaouank),\nMartine Sarcey : Jeanne (kozh),\nGilles Masson : Jean-Pierre Menguy.\nDa-geñver lid ar Césars e 2005 o devoa kenstrivet\nPhilippe Torreton, evel gwellañ aktour,\nÉmilie Dequenne, evel gwellañ aktourez o c'hoari un eilroll,\nNicola Piovani, evit ar gwellañ sonerezh,\nhep na vijent bet gopret koulskoude, siwazh dezho.\n↑ Ifern a veze graet eus un tour-tan savet en donvor.\nAdtapet diwar « https://br.wikipedia.org/w/index.php?title=L%27Équipier&oldid=1561698 »\nKemmoù diwezhañ degaset d'ar bajenn-mañ d'an 24 Meu 2014, da 07:34.


With a Little Help from My Friends zo titl ur ganaouenn gant ar strollad sonerien saoz The Beatles. 2:44 he fadelezh e teu da eil e-barzh an albom Sgt. Pepper's Lonely Hearts Club Band, war-lerc'h ar ganaouenn gentañ Sgt. Pepper's Lonely Hearts Club Band hag a-raok Lucy in the Sky with Diamonds. N'eus hogos troc'h ebet etre an div ganaouenn gentañ pa grog Ringo Starr da ganañ evel pa vije Billy Shears, pennkaner strollad diwirion ar Serjant Pebr...\nDeuet e oa an albom e-maez d'ar 1añ a viz Mezheven 1967 er Rouantelezh-Unanet ha d'an daou er Stadoù-Unanet.\nAnavezout a c'haller un nebeud titouroù diwar-benn ar ganaouenn-mañ dre m'en devoa ar strollad asantet degemer ur c'hazetenner, Hunter Davies e anv, tra ma oa izili 'zo anezhañ o labourat e ti Paul McCartney d'enderv an 29 a viz Meurzh 1967.\nGwall vuan e oa bet divizet sevel ur ganaouenn hag a vije kanet gant Ringo Starr, dezhi da zereout ouzh mouezh hep he far ar soner taboulin. Eviti da vezañ bet peuzkrouet gant McCartney, John Lennon an hini eo a silas e vije mat sevel ur seurt c'hoari goulennoù-respontoù. Badfinger Boogie hec'h anv kentañ e voe peurechuet ar gerioù anezhi e studioioù EMI e Londrez hag enrollet betek an 30 a viz Meurzh. Ouzhpenn ar pevar ezel boas eus ar strollad en devoa kemeret perzh George Martin (o froduer abaoe 1962) en enrolladenn ivez o seniñ ograou.\nKanet eo bet ar ganaouenn-mañ gant meur a arzour all diwar neuze. Hep mar na marteze ez eo gant Joe Cocker, a-gevret gant e strollad Grease Band, e oa bet savet ar fromusañ doare anezhi d'ar 17 a viz Eost 1969 da-geñver kendalc'h-sonerezh Woodstock.\nAr gerioù e brezhoneg[kemmañ | kemmañ ar vammenn]\nPetra a soñjjes ma kanjen faos ?\nDont a rajes ez sav ha mont diouzhin ?\nRo skouarn din ha kanañ a rin ur sonenn dit,\nHag e klaskin chom hep kanañ fall.\nO, en em zibab a ran gant un tamm skoazell digant ma mignoned,\nMmm, 'h an da glask gant un tamm skoazell digant ma mignoned.\nPetra a ran p'emañ ma muiañ-karet pell diouzhin ?\n(Daoubennet out p'emaout da-unan ?)\nPenaos emañ kont ganit pa serr an noz ?\n(Ha trist out peogwir ez out da-unan-penn ?)\nN'on ket, en em zibab a ran gant un tamm skoazell digant ma mignoned.\nEzhomm az peus unan bennak ?\nEzhomm am eus unan bennak da garet.\nGallout a raje bezañ n'eus forzh piv ?\nFellout a ra din kaout unan bennak da garet.\nYa, sur on e c'hoarvez a-hed an amzer.\nPetra a welez pa lazhez ar gouloù ?\nN'on ket evit lavaret dit, gouzout a ran ez eo din avat.\nJoe Cocker e Woodstock\nAdtapet diwar « https://br.wikipedia.org/w/index.php?title=With_a_Little_Help_from_My_Friends&oldid=1825866 »


Karoline von Günderode - Wikipedia\nKaroline von Günderrode, poltredet gant ul livour dizanv, war-dro 1800, Mirdi Istorel Frankfurt am Main.\nKaroline von Günderode, pe Karoline Friederike Louise Maximiliane von Günderrode (11 a viz C'hwevrer 1780-26 a viz Gouere 1806), a oa ur varzhez romantel alaman, bet ganet e Karlsruhe. Mignonez e oa da Bettina von Arnim.\nKentañ bugel he zud e oa, ha pemp all a voe war he lerc'h. Tud a noblañs paour e oant. En 1797, pa oa seitek vloaz, ez eas da chom en un ti evit merc'hed paour ha dizimez eus an noblañs e Frankfurt am Main, ma c'hallfe bevañ en un doare dereat hag enorus en ur glask ur pried.\nKaroline he devoa mil boan gant lec'h ha dever ar merc'hed er gevredigezh. Skrivañ a reas : "Perzhioù ar baotred ha re ar merc'hed, evel ma vezont komprenet, a zo skoilhoù d'an denelezh". Karoline a veze dalc'het gant ar velkoni, emzalc'hioù souezhus, a lakae an dud da bellaat diouti. Un deiz, en ur fest bennak, en em gavas gant Friedrich Carl von Savigny hag e karas anezhañ rak-tal. Eñ a reas kemend-all. Ma c'hortoze Karoline von Günderrode e c'houlennje he dorn. Savigny avat a zivizas eurediñ da Kunigunde von Brentano, ur plac'h stabiloc'h, petra bennak ma ne oa ket ken speredek marteze.\nGoude taol trubarderezh Savigny e labouras Karoline war ar gwerzaouiñ. Unvaniñ ar vuhez hag ar skrivañ a felle dezhi. En hec'h oberennoù e krouas maouezi kreñv ha harozel, evel Hildegun ha Nikator ha Mora. En he skridoù e flemme uhelvennad kevredigezh bourc'hizien ar marevezh hag al lec'h a veze miret d'ar wazed ha d'ar maouezed.\nEn 1804 e tegouezhas gant ar yezhour ha hendraour Georg Friedrich Creuzer. Dimezet e oa Creuzer, met daoust da se e voe un darempred etre Karoline von Günderrode hag eñ. Goulenn a reas Creuzer digant e wreg ha prest e oa da zizimeziñ, ha hi da asantiñ.\nKuzul a c'houlennas Creuzer digant mignoned. An holl a alias anezhañ da zilezel Karoline von Günderrode rak biken n'hallje ober ur wreg evel a oa dleet.\nAbalamour d'an anken da-heul ar reuz a savas e klañvas Creuzer. Evit mervel gant Creuzer en em lazhas Karoline von Günderrode gant ur gontell.\n↑ Karoline von Günderrode\nAdtapet diwar « https://br.wikipedia.org/w/index.php?title=Karoline_von_Günderode&oldid=1592599 »\nKemmoù diwezhañ degaset d'ar bajenn-mañ d'an 20 Gwe 2014, da 17:27.


Buhez ar Zent. pages 37, 38, 39. Encyclopédie Marikavel.\npages 37, 38, 39\nArc'heskob Bourj (""-1209)\nAr zant-man a deuas er bed en Arthel, demdost da Nevers, en hanter kentan an daouzekvet kantved. Savet e oe en Soason, gant eur eontr beleg, a zeskas d'ezan abred anaout danjeriou ar vue, disprijout plijaduriou didalve ar bed, ha tanva al levenez a ro ar studi hag af beden, d'ar re en em dro gante a galon vat.\nP'en em gavas ea oad, e oe beleget, ha prest goude, daoust d'e yaouankiz, e oe hanvet da chaloni en Soason hag en Pariz. Evit gallout ren eur vue striz, en em dennas en Pontigny, en eur gouent eus a Urz sant Bernard, hag en berr arnzer, e oe c'hoaz eno eur skouer vat evit an holl.\nAc'hane, e oe kaset da ren manati Feunteun-Yan, ha hini Chalis goude-ze. Grouarn a reas an daou vanati-ze, gant eur furnez hag a c'honeze d'ezan kalonou an holl. Komz a rê ouz pep-hini en eun doare ken hegarat, ma ne greded ket chom hep senti ou tan.\nEr bla 1199, arc'heskob Bourj, an ôtrou Herry de Sully, a varvas, ha Gwilherm a oe dibabet da gemer e garg. Ar c'helou-ze a skuilhas eul levenez vras dre-oll, nemet en kalon an den santel, a oe mantret ha ne asantas diskregi eus e vaz-abad evit kemer ar vaz-eskob, nemet war urz e vistri ha war gourc'hemen kannad arpab.\nEvitan da vezan arc'heskob, e touge bepred e zilhad-manac'h, gant eur gouriz-reun dindan, ha ne zebre kammed tamm kig ebed, ar pez ne vire ket outan d'ober gwellan ma c'halle d'ar re a veze ouz e dôl. E di a veze bepred digor d'an dud ezommek, hag e blijadur oa bezan o rei d'eze peadra da zibri, d'en em wiskan ha d'en em lojan.\nE drugare en kenver ar bec'herien a rê d'ezan pedi ha yun evite beb an amzer.\nAn trubuilhou a gouezas warnezan a roas tu d'e zantelez da baran. Er blavez 1193, ar roue Philip-August, en e eiz vla warn-ugent, a gemeras evit pried eur brinsez seitek vla eus an Danmark, he hano Injelburj. De warlerc'h an eured, ar roue a deuas da gemer kement a gaz ouz e bried, ma n'oa ket evit he gouzan war e dro.\nArc'heskob Reims, eontr ar prins, hag eun nebeut eskibien-all, kerent d'ezan holl, kouls lavaret, eu em vodas en Kompiegn, hag a dorras an dimezi, war zigare, emeze, ma oa kerentiaj etre an daou zen yaouank. Injelburj a gasas an afer da Rom hag eno e oe kavet fall ar pez a oa bet grêt en Kompiegn. An dra-ze ne viras ket ouz Philip-August, goude klask digareou mezus, da vont gant Agnes, merc'h d'an duk a Verani.\nAr pab Innosant III, goude bezan skrivet d'ar roue, meur a wech, evit e lakat da zont ennan e-unan, o welet ne selaoue ket anezan, a skoas ar rouantelez a-bez abalamour d'ezan.\nD'ar 5 a viz c'houevrer 1200, an ogrou, ar c'han, ar c'hleier a davas, en holl ilizou Frans. Evel eur vantel ganv a 'n em ledas war ar vro, hag an dra-ze a badas seiz miz hag eun dra bennak, ken na deuas ar roue da gas Agnes Merani diwar e dro, evit kemer adarre Injelburj, e wir bried.\nAn arc'heskob Gwilherm a oe unan eus ar re gentan a lakas urz ar pab da vezan heuilhet en e eskopti. Ar roue a c'hourdrouzas anezan, abalamour da ze, muian ma c'helled ober, hep gallout dont a benn d'e lakat da blegan d'ezan, en stumm ebet.\nOuz ar red, an arc'heskob santel an ije gouzanvet ar maro, kentoc'h evit dizenti ouz ar pab abalamour senti ouz ar roue.\nAr boan a reas d'ezan Philip-August a oe dister, en kichen an hini a reas d'ezan eun nebeut beleien eus e eskopti, o 'n em zevel eneb e urziou.\nA drugare Doue, ar veleien gez-ze a deuas prim enne o-unan, hag en em strinkas da dreid o arc'heskob da c'houlenn o fardon. Gwilherm, dal m'o gwelas, hep rei amzer d'eze, zoken, da anzav o fazi, o briatas gant teneridigez. Diwar neuze, koumoulen ebet ne lakas yenien da zevel etre an eskob rnat hag e veleien, hag ar re a oa bet ar muian en e eneb eo a deuas da vezan ar re hen c'hare ar muian. «Kaer am eus bet ober ma fenn fall, a lavare unan aneze, hag en em zevel en e eneb, eo bet bepred ken chentil ha ken hegarat em c'henver, ha biskoaz n'am eus gallet anaout dre e vouez, dre liou e zaoulagad hag e stumin, skeud an disteran rebech evidon. »\nD'ar zul arôk gouel ar Rouane 1209, e oa o prezek en e iliz-veur, pa dapas riou. Eun derzien vras a grogas ennan; ober a reas e destamant, goulenn a reas e zakramanchou. Pa deujod da zigas e Zoue d'ezan, e savas eus e wele, e taoulinas war al leur-zi, en eur lavaret ne oa ket dereat d'ezan digemer e Zalver nemet war an douar'.\nBinnigan a reas e veleien, holl dud e eskopti, ha d' an 10 a viz genver 1209, e ene, laouen, a nijas da vro an êle.\nBue ar Gouarnamant ha bue an Iliz a zo ken dishenvel an eil diouz eben ha m'eo dishenvel bue ar c'horf diouz bue an ene. Ar c'horf an eus e lezennou; an ene he deus he re. Mes evite da vezan dishenvel. e teuont da 'n em glevel. Evelse, bue ar Gouarnamant ha bue an Iliz, evite da vezan dishenvel, a dle kordan an eil gant eben.\nAn Iliz he deus galloud war dreo an ene, hag he deus he lezennou d'ei hec'h-unan. An Iliz a dle bezan mestrez en he zi hag ar Gouarnamant en e hini, ha pep-hini, diouz e du, a dle poanial da gas an treo war rôk evit ar gwellan.\nAr Gouarnamant hag an Iliz a zo krouet gant Doue o-daou, evit bale dorn ouz dorn war an douar-man, ha malloz d'an neb a laka disparti da zevel etreze.\nAr zant ec'h omp o paouez lenn e vue, pa zavas trouz etre Philip-August, penn ar Gouarnamant, hag Innosant III, penn an Iliz, en em lakas krenn dustu a-du gant ar pab. Greomp eveltan; pennou-bras an douar-man a fazi ailes hep gouzout, meur a wech o c'houzout. Ar pab ne fazi ket; ar pab eo eskob an eskibien ha tad an holl gristenien; ar pab eo Jezuz-Krisl war an douar. Gwell eo senti ouz Doue eget senti ouz an dud !


Pajenn:Marigo - Buez ar Saent.djvu/303 - Wikimammenn\nPajenn:Marigo - Buez ar Saent.djvu/303\nAn eizvet var-nuguent a viz Ebreul.\nSANT VITAL, MERZER.\nAr Sant-mâ, ganet e Milan ha pried da Santes Valerii, a oa ur soudard devot ha vertuzus eus a Arme an Ampalaer. En amser ar Bersecution e console cals hac e sicoure ar Gristenien. E vuez a oa un exempl caër evit an dud fidel hac e honestis a oa admiret gant ar Bayanet memes.\nO veza clevet penaus ur Gristen hanvet Ursicin ha Medecin, pehini a oa condaunet da vervel evit ar feiz er guer a Raveen, a goumance crêna, ha penaus ez oa en danger da veza trec’het dre ar spount rac an tourmanchou a oa preparet evintâ, e redas d’e gaout, hac e lavaras dezâ : petra, Ursicin, crèna a rit e fin ar goumbat ? Beza oc’h eus ar gurunen etre ho taouarn : e leset a reot-hu da goueza dre ur spaont væn ? Dougea a rit un hanter-heur a dourmanchou, hac e falfe deoc’h en em brecipita en un tân eternel ! Ha possubl ve penaus, goude beza bet quen habil da barea clènvejou ar re-all, e roac’h deoc’h-hoc’h-unan taul ar maro ? Excitet ho feiz, va breur quæz, ha leun a fizianç er visericord a Jesus-Christ evit pehini e varvit, aichuit gant couraich ho sacrifiç. Ar c’homsou-ze o devoe quement a effet, ma teuas Ursicin da souffr ar verzerinti gant ur couraich vras.\nUr payen a raportas d’ar Barner penaus oa Vital en devoa alyet ha couraichet Ursicin da souffr ar maro quent eguet adori an Doueou. An den maleürus-ze n’en em countantas quet memes a guemense, incita a reas c’hoas ar Barner da ober ive tourmanti Vital.\nAr Sant a oue arretet souden dre urz ar Barner, pehini, goude beza grêt dezâ souffr un tourmant cruel var ar chevalet, a reas e deul en ur fos doun, e pelec’h e taulzer var-nezàn ur bern mæin ha\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/303&oldid=134415 »


In My Life (kanaouenn, The Beatles) - Wikipedia\nIn My Life (kanaouenn, The Beatles)\nIn My Life (Em buhez) a zo ur ganaouenn saoznek savet, evit an darn vrasañ anezhi, gant ar c'haner-sonaozer saoz John Lennon.\nDoare orin In My Life.\nEnrollet e voe gant The Beatles d'an 18 ha 22 a viz Here 1965 e Studioioù Abbey Road (Londrez) hag embannet d'an 3 a viz Kerzu da-heul, evel holl sonennoù an albom Rubber Soul. Ouzhpenn izili voas ar strollad e kemeras perzh George Martin (1926-2016) en enrolladenn ivez, o seniñ al lodenn biano a voe buanaet da-c'houde evit ma tennje son ar benveg-seniñ da hini ur c'hlavisim.\nE miz Kerzu 2004 e oa bet lakaet da deirvet warn-ugent e Listennad ar 500 kanaouenn wellañ bet embannet hervez Rolling Stone.\n1 An danvez\n2 Kanerien all\n3 Selaou In My Life...\n4 Lenn ar gerioù...\nEmbannet e oa bet In His Own Write (e miz Meurzh 1964) hag A Spaniard in the Works (e miz Mezheven 1965) gant Lennon. Ar pezh a reas da dud 'zo — Kenneth Allsop (1920-1973) en o zouez — da gaout keuz na vije ket pozioù e ganaouennoù ken personel ha reoù e levrioù. Setu ma tivizas Lennon sevel ur sonenn ma vije kavet eñvorennoù resis e vugaleaj e Liverpool enni. Da gentañ-penn e kemeras In My Life stumm un hir a varzhoneg o venegiñ an holl lec'hioù a dremene dreze pa yae gant ar bus eus Menlove Avenue (el lec'h m'edo o chom) da Docker's Umbrella. Goude marv John Lennon e c'houlennas Yoko Ono digant Elliot Mintz (1945-) ober war-dro paperioù he gwaz ha kavet e voe doare kentañ ar sonenn gant hemañ.\nBuan a-walc'h e voe dilezet ar mennozh-mañ gant an aozer a reas e soñj da skrivañ diwar-benn ar vugaleaj hag ar c'hrennoad aet da get.\nDiwezhatoc'h e fizias Lennon e Pete Shotton (1941-2017) — ur mignon kozh dezhañ — en devoa krouet ar gerioù "With lovers and friends I still can recall Some are dead and some are living" o soñjal ennañ hag e Stuart Sutcliffe (1940-1962, kentañ soner gitar-boud The Beatles).\nEvel re alies e savas trouz etre Lennon ha McCartney e-keñver ton In My Life : Lennon a lavaras e oa bet skoazellet gant McCartney evit echuiñ ul lodenn ma oa sac'het warni ha McCartney a eilgerias en devoa e beursavet...\nE-touez tud all : Johnny Cash, Judy Collins, John Denver, José Feliciano, The Seekers.\nSelaou In My Life...Aozañ\n...kanet gant The Beatles.\n...kanet gant Johnny Cash.\n...kanet gant Ed Sheeran.\nLenn ar gerioù...Aozañ\nPhilip Norman, John Lennon: The Life, HarperCollins Publishers, 2008, pajennoù 604,\nTim Hill, THE BEATLES Quatre garçons dans le vent, Éditions Place des Victoires, miz Here 2008, pajennoù 182-227.\n↑ Penny Lane, Church Road, St. Columbus Church, Calderstones Park.\nAdtapet diwar « https://br.wikipedia.org/w/index.php?title=In_My_Life_(kanaouenn,_The_Beatles)&oldid=1754091 »\nDernière modification le 6 Gou 2017, à 08:35\nKemmoù diwezhañ degaset d'ar bajenn-mañ d'an 6 Gou 2017, da 08:35.


Frigg, gant John Charles Dollman (1851–1934)\nFrigg pe Frigga (henalamaneg uhel: Frī(j)a, lombardeg: Frea) zo un doueez eus ar wengelouriezh lec'hlennat, gwreg Odin hag unan eus an Aesed. Soñjal a reer eo Saga un anv all dezhi. Hi eo Doueez diwallerez an eured, ar vuhez hag ar vammelezh, rouanez an Oabl hag an Aesed. Gwarediñ a ra tan an oaled.\nKalz a hevelepterioù zo etre hi ha Freya, doueez ar garantez hag an druzoni, hag un droukveskad e veze graet a-hed an amzer. He servijerien eo Gefjon, Gna, Fulla, Sygn, Vara, Eira, Hlín, Lofn, ha Vjofn.\nFrigga a c'hanas gant Odin an doueed Balder, Hödur, Hermodr, Bragi hag ar Valkiriezed. En Asgard emañ he zi anvet Fensal, "sal ar geunioù". Lavaret e vez e vez gwriet ar c'houmoul ganti.\nKavout a reer anv an doueez el levr Origo Gentis Langobardorum skivet er 7vet kanved hag e 790 en Historia Langobardorum gant Paulus Diaconus, anvet Frea.\nAdtapet diwar « https://br.wikipedia.org/w/index.php?title=Frigg&oldid=1917116 »\nKemmoù diwezhañ degaset d'ar bajenn-mañ d'an 24 Du 2021, da 18:23.


Pajenn:Imitation ar Verc’hes Vari.djvu/17 - Wikimammenn\nPajenn:Imitation ar Verc’hes Vari.djvu/17\nTad eternel, Pastor souveren ar Bastoret conservit ha gouvernit hoc’h Ilis. Santifiit ar bobl fidel hac e Bastoret ; cresqit ho nombr var an douar. Unanit an oll dud ha roit dezo ar memes speret hac ar memes calon. Scuillit ho penediction var hon Tad santel ar Pab, var hor bro, var hor Pastor ha var guement hini o deus recevet ar feis eus hoc’h Ilis, an Ilis Romæn.\nD’ar c’henta Memento.\nMe ho ped, ô va Doue ! da gaout sonch eus va c’herent, eus va mignonet, eus va madoberourien, eus va c’honfessour. Recommandi a ran deoc’h, a greis va c’halon, ar personachou digant pere e c’halfen beza beza recevet eur voal drætamant benac, un injur pe un insult. Ancounac’haït ho pec’hejou ha va re-me. Roït dezo pers er sacrifiç divin-ma, e meritou Jesus, ha carguit-hi eus ho penedictionou er bed-ma hac er bed-all.\nD’ar Gorreou, pa saver an Hosti.\nO Jesus ! va Salver, guir den ha guir Doue, me a gred emaoc’h realamant presant en hosti santel-se. Me oc’h ador eus va oll galon.\nPa saver ar C’halur.\nO goad precius ! scuillet evidomp var ar groas ! me oc’h ador. Pareït ac’hanon va\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/17&oldid=113396 »


Diwar-benn bloavezh 1771 an deiziadur juluan eo ar bajenn-mañ.\nDegouezhout a ra markgrafelezh Baden-Baden gant an tiegezh Baden-Durlach. Neuze e ren ar markgraf Karl Friedrich war Baden.\nBosenn e Moskov : 57 000 a dud a varv.\nGo-Momozono a ya da impalaer Japan\nSkiantoù ha politikerezh\nDizoloadenn an oksijen\nGwelet ivez :Rummad:Ganedigezhioù 1771\n1añ Genver 1771 : Jorj Cadoudal, e Maner Kerleanoù\nGwelet ivez:Rummad:Marvioù 1771\nDiwar-benn bloavezh 1768 an deiziadur juluan eo ar bajenn-mañ.\nDiwar-benn bloavezh 1769 an deiziadur juluan eo ar bajenn-mañ.\nDiwar-benn bloavezh 1770 an deiziadur juluan eo ar bajenn-mañ.\nDiwar-benn bloavezh 1773 an deiziadur juluan eo ar bajenn-mañ.\nDiwar-benn bloavezh 1774 an deiziadur juluan eo ar bajenn-mañ.\nAdolf Fredrik (1710 Gottorp - 1771 Stockholm) a oa roue Sveden war-lerc'h Fredrik Iañ Sveden, eus 1751 betek e varv e 1771.\nErnst August Iañ Hannover\nErnst August Iañ, pe Ernest Augustus (e saozneg) (1771 – 1851) a oa roue Hannover adalek 1837 betek e varv. Pempet mab hag eizhvet bugel George III, roue Bro-Saoz ha Hannover, ha Charlotte von Mecklenburg-Strelitz e oa.\nEvel pempet mab n'en doa chañs ebet da ren gwech ebet. Met hervez a Lezenn Salek a dalveze ne c'halle ket ar maouezed ren, ha hini eus e vreudeur koshoc'h n'en doa bet bugale.\nGanet e oa Ernest e Bro-Saoz met kaset e oa bet da Hannover pa oa krennard da zeskiñ micher an armoù. P'edo o servij en arme Hannover e Wallonia a-enep arme dispac'hel Bro-C'hall e voe gloazet e zremm. E 1799 e voe anvet da Dug Cumberland ha Teviotdale. E 1815, 44 bloaz e oa, e timezas da Friederike von Mecklenburg-Strelitz, intañvezet div wech, en enep d'e vamm, ar rouanez Charlotte, met un dimeziñ evurus e voe.\nE 1817 n'en doa ar roue saoz foll George III nemet ur verc'h-vihan, Charlotte Augusta Kembre, hag a varvas er gwentloù. Ne oa nemet Ernest hag a oa dimezet hag a zaremprede e wreg c'hoazh: gallout a rae dont da vezañ roue Bro-Saoz eta. Abalamour da se e timezas buan e zaou vreur henañ, ha pevare mab George IV, Edward, Dug Kent, a engehentas ar briñsez Victoria.\nMiz kentañ ar bloaz en deiziadur gregorian eo miz Genver, skrivet Genveur a-wechoù.\nGustav III (Stockholm, 1746- 1792) a oa roue Sveden , ha priñs Finland adalek 1771 betek e varv. Mab henañ ar roue Adolf Fredrik e oa. E vammm Lovisa Ulrika, a oa c'hoar da Frederig II, roue Prusia. Brudet eo evel gwarezer an arzoù, hag adsaver an hollveliegezh. Ur roue gallgar ha lenner oberennoù ar brederourien c'hall, met enebet-krenn e oa ouzh an Dispac'h gall.\nJorj Kadoudal (1771-1804) a oa ur chouan a voe dibennet gant Napoleone Buonaparte. Stourm a reas a-du gant ar relijion hag ar roue a-enep ar stad republikan c'hall.\nRoll khaned Krimea\nSed amañ roll khaned Krimea, rieien khanat Krimea.\nEr roll-mañ e kavor anvioù rouanezed Sveden : priedoù-rouaned ha rouanezed en o reizh.\nSir Walter Scott, ganet e Dinedin (Bro-Skos) d'ar 15 a viz Eost 1771 ha marvet en Abbotsford House (An Geal Àth, Bro-Skos) d'an 21 a viz Gwengolo 1832, a oa ur barzh ha romantour skosat.\nY Drenewydd (Newtown e saozneg ; an daou anv a dalvez kement hag “ar gêr nevez” e brezhoneg) zo ur gêr eus Kembre, e biz Powys, war lez ar stêr Hafren, e-kichen harzoù Bro-Saoz. Brudet eo ar gêr evel unan eus kreizennoù istorel labour ar gloan e Kembre.\nSavet e voe Y Drenewydd en XIIIvet kantved, war urzh ar roue saoz Edouarzh Iañ a oa o paouez lakaat e grabanoù war Kembre.


Buhez ar Sent/1837/Valantin - Wikimammenn\nBuhez ar Sent/1837/Valantin\n◄ Martinien Valantin Malc ►\nAstêr a reas da Valantin dont d’e dy evit beza interroget. Ar Sant, en ur antren, a savas e zaoulagat etrezec an Eê, hac a lavaras : Salver adorabl, pa hoc’h eus scuillet ho goad precius evit silvidiguez an oll dud, pliget gueneoc’h scleraat, dre ar sclerigen eus ar Feiz, quement hini a so en ty-mâ. Ar Barner a c’houlennas digantâ an esplication eus ar c’homsou-ze : Gouezit erfat, Astêr, eme ar Sant, penaus Jesus-Christ guir Doue ha guir Den, dirag pehini ho Toueou-oll ne dint netra, a so ar guir sclerigen pehini a zeu da scleraat quement hini a zo er bed. Eprouvi a fell din, eme Astêr, hac èn so guir ar pez a livirit : ur verc’h am eus pehini a so dalles, mar grit dezi guelet, dre vertuz Jesus-Christ, me a promet en em rentin Cristen. Valantin a reas e beden gant ur feiz leun a fizianç, hac, en ur ober Sin ar Groas var daoulagat ar c’hrouadur, e lavaras : Jesus va Salver, guir Doue eus an Eê hac an douar, ha guir sclerigen eus ar bed, pliget gueneoc’h sezlaou peden ur pec’her paour, ha rei, ar gueled d’ar grouadures-mâ. En instant e recevas ar gueled, Astêr, touichet dre ur miracl quer caër, en em gonvertissas ; e Vreg a heulias e exempl, gant an oll dud eus e d’y, pere a oa en nombr a bevar ha daou-uguent, eus a bere an darn-vuya o devoe an eur da veza merzerien. Neuse e voe roet da ur Barner-all ar garg da ober e broces da Valantin. An Tirant-se er c’hondaonas da veza dibennet, er bloaz 270. Ar Pap Jûl quenta a reas sevel un llis var e bez.\nAoun hoc’h eus, a livirit-hu, da zisobligea ur mæstr pe ur mignoun. Mæs piou e ho quenta hac ho prassa mæstr ? Piou ê ho guella mignoun ? Piou en deus ho crouet-hu, ho prenet, ho conservet ? Piou en deus bet bete vrema muy a garantez evidoc’h ? Digant piou e esperit-hu receo muy a vadou hac er bed-mâ hac er bed-all ?\nAdtapet diwar « https://br.wikisource.org/w/index.php?title=Buhez_ar_Sent/1837/Valantin&oldid=59236 »\nKemmoù diwezhañ degaset d'ar bajenn-mañ d'an 30 Gen 2014, da 17:02.


Louad - Wikipedia\nGant ar ger Louad e tegouezher amañ. Evit sterioù all ar ger, gwelit Louad (disheñvelout).\n1 621 ann. (2019)\n47° 59′ 27″ Norzh\n2° 22′ 56″ Kornôg / 47.9908333333, -2.38222222222\nbihanañ 32 m — brasañ 130 m\nLouad, (bet Loiad e-pad ur pennad e brezhoneg(Daveoù a vank), Loyat e galleg) a zo ur gumun eus Breizh e Kanton Ploermael e departamant ar Mor-Bihan.\n"En sabel, e deir erez dispaket en argant"\nMelestradurezh: krouet e voe kumun Louad e 1790, he zrev Gourhael a yeas d'ober ur gumun ivez. Gant al lezenn eus an 23 a viz Eost 1790 e voe lakaet Louad da bennlec'h ur c'hanton, hini kanton Louad gant teir c'humun: Gwiler-Porc'hoed, Louad ha Talbont; e bann Ploermael edo. Dilamet e voe kanton Louad ha lakaet e voe ar gumun e kanton Ploermael bet miret ha brasaet e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet Louad en Arondisamant Ploermael bet krouet e 1800,.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Texier e anv, hag ur c'hure, Le Gendre.\n119 gwaz eus ar gumun a gollas o buhez abalamour d'ar brezel, d.l.e. 5,51 % eus he foblañs e 1911.\nSeizh den eus ar gumun a varvas e kamp-bac'h Mauthausen; rastellet e oant bet d'an 20 a viz Genver 1944 gant an Alamaned goude ma voe bet lazhet ur soudard alaman e Gwiler-Porc'hoed.\nMervel a reas pevar den all ag ar gumun abalamour d'ar brezel.\nDaou zen eus ar Rezistañs ha daou soudard alaman a voe lazhet en un emgannig d'ar 5 a viz Eost 1944.\nd'Acigné, beskonted Louad ː En erminoù e dreustell zivouedet en gul karget gant teir flourdilizenn en aour.\nOlivier Delourme (1660-1729), saver ganet e Louad.\n(br) Louad war lec'hienn Geobreizh\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 207\n↑ Cassini - EHESS - Louad - Fichenn ar gumun\n↑ 6,0 ha6,1 memorialgenweb - Monumant ar re varv\n↑ René Le Guénic, Morbihan - Mémorial de la Résistance, 1998, pajenn 96\nAdtapet diwar « https://br.wikipedia.org/w/index.php?title=Louad&oldid=1971847 »


Přemysl an arer - Wikipedia\nPřemysl an arer\n(Adkaset eus Přemysl)\nSkulterez Přemysl ha Libuše e Vyšehrad.\nPřemysl (pe Premysl, e tchekeg : Přemysl Oráč, e poloneg : Przemysł Oracz, an daou ster Přemysl an arer) eo an diazezer mojennel riez ar re bPřemyslided o doa renet war Bohemia eus 873 pe a-raok, betek 1306.\nHervez ar vojenn e oa Přemysl eus kêriadenn Stadice, hag ul labourer-douar anezhañ. Sachet en doa warnañ sell Libuše, merc'h Krok, roue Bohemia. Přemysl a euredas gant Libuše a vije bet, hervez an hengoun, diazezerez Praha, diouganet he doa e vije bet el lec'h-se, a oa ur gouelec'h, ur gêr a vije treuzet harzoù ar vro gant he brud hag he gloar.\nTri mab o doa bet Přemysl ha Libuše: Nezamysl, Radobyl ha Liudomir.\nAdtapet diwar « https://br.wikipedia.org/w/index.php?title=Přemysl_an_arer&oldid=1822652 »


divoc'h - Wikeriadur\nSavet diwar an anv-gwan pegementiñ div hag an anv-kadarn boc'h\ndivoc'h /ˈdi(w)vox/ daouder benel (furm vihanaat : divoc'hig, liester : divoc'hioù)\n(Korfadurezh) Daouder an anv-kadarn boc'h\nAnat oa ez oant glac'haret, roudoù an daeloù a yoa war o divoc'h, mes n'oant ket evit lakaat en o fenn e rankje o bugale o dilezer. — (Lan Inizan, Emgann Kergidu 1, Brest, 1877, eil emb. Al Liamm 1977, p. 195.)\nMe a flouraz he gein d'ezhan heb lavaret ger, gand aoun da veza klevet, ha Polidor a en em lakeaz da lipat va diou-voc'h ha va daouarn gant he deod karantezuz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 28.)\nSec'hañ a reas an daeroù a ruilhe puilh war he divoc'h. — (Roparz Hemon, An tri boulomig kalon aour, Al Liamm, 1961, p. 121.)\n[...] : merc'hed e vro a veze ruz o divoc'h, e-giz avaloù azv. — (Youenn Drezen, Sizhun ar Breur Arturo, Al Liamm, 1971, p. 64.)\nTorchañ a ra he beg gant mañch hec'h hiviz, hag e roan dezhi tri bouk war he divoc'h ridet evel avaloù brizh goañv e miz Ebrel. — (Yann Gerven, Brestiz o vreskenn, Al Liamm, 1986, p. 27.)\n— Ha ni 'ta neuze ? a c'hoapaas ur vaouez hanter-kant vloaz, blev ruz rodellet war he fenn, brizhek he zivoc'h (!). [...]. — (Goulc'han Kervella, Brezel ar Rigadell, Al Liamm, 1994, p. 76.)\ngalleg : (paire de) joues (fr)\nAdtapet diwar « https://br.wiktionary.org/w/index.php?title=divoc%27h&oldid=271174 »\nKemmoù diwezhañ degaset d'ar bajenn-mañ d'an 25 Mae 2018, da 12:41.


Moger - Wikipedia\nUr voger (eus ar ger latin maceria, sellout ouzh magoer e gwenedeg), pe mogerioù el liester, a zo un dra savet gant mein da ober ur gwasked, pe un harz, en ul lec'h bennak. Ur vogerenn a vez graet eus un darn eus ur voger.\nMogerioù a bep seurt zo hervez penaos int graet, ha pegen uhel int, ha petra a glasker ober ganto.\nDarn zo tev, izel, darn zo graet gant koad, pri, brik. Lod zo graet gant mein, bihan pe vras, berniet hepken, lod all gant mein peget gant pri pe morter pe simant pe traoù all.\nMañsonerezh a vez graet eus ar sevel mogerioù alies.\n2 Seurtoù mogerioù\n3 Mogerioù a bep seurt\n4 Mogerioù bras\nMogerioù war ar maez en Iwerzhon\nEr savadurioù (tiez pe savadurioù uhel) e vez savet ar mogerioù evit krouiñ ar c'hostezioù (pevar gostez peurvuiañ) hag ar pezhioù-ti e-barzh. Evit dougen ar solieroù hag an toennoù e vezont savet, nemet pa vez staget ar mogerioù-rideoz ouzh frammadur diabarzh ar savadur uhel-tre (ar skraberioù-oabl da skouer).\nPa vez tanav ar mogerioù diabarzh e vez kaoz eus speurennoù e prenn, e plastr, e betoñs, e brik hag all.\nPa vez savet mogerioù dindan an amzer e intenter lakaat un disparti etre daou spas digor ken e vez krouet un vevenn surentez war unan eus an tuioù. Evit diwall ma ne ya ket loened ha tud e lec'hioù zo e vezont savet ivez.\nSavet e vez mogerioù evit bezañ gwarezet ouzh fenomennoù naturel evel an dour, an avel pe an heol pe ouzh an trouz (moger eneptrouz).\nPa ne vez ket graet ar voger e diabarzh un ti evit dougen lod ar savadur, met evit rannañ salioù e komzer eus speurenn a c'hell bezañ graet gant un danvez skañvoc'h eget mein, ha peurliesañ gant brik skañv, koad, panelloù plastr pe plakennoù plastr etre div follenn gartoñs, anvet plakoplastr.\nMogerioù a bep seurtAozañ\nMoger a vez graet eus traoù damheñvel ouzh ur voger fetis.\nMoger an Atlantel, un hollad difennoù spannaennek\nMoger ar son a dalvez un harz difetis a c'hell bezañ treuzet gant ar c'harbedoù (buanoc'h eget tizhded ar son)\nMoger an Daeroù\nKavet e vez ar ger e lec'hanvioù brezhonek ha darn anezho a vez gwelet evel roudoù kozh-tre galian-ha-roman peurliesañ. Gwelet e vez Kervoger (Kermoguer), Porzh Moger, Penn ar Voger, Roz ar Voger.\nMogeriañ ur gêr zo sevel ur voger en-dro dezhi.\nAdtapet diwar « https://br.wikipedia.org/w/index.php?title=Moger&oldid=1908635 »\nKemm diwezhañ d'an 6 Eos 2021 da 12:04\nKemmoù diwezhañ degaset d'ar bajenn-mañ d'an 6 Eos 2021, da 12:04.


Pajenn:Morvan - Buez ar Zent, 1894.djvu/86 - Wikimammenn\nPajenn:Morvan - Buez ar Zent, 1894.djvu/86\ndelez edo he zonj: Doue her galve da ober eur fortun all kalz kaeroc’h.\nAr Zant a ieaz dioc’htu da gounta ann dra-ma d’ar roue ha da zant Remon Pennafort, he gonfesour. Hogen, he joa a ioa dija braz; mes brasoc’h e oue c’hoaz pa glevaz gant ar roue ha gant sant Remon e devoa ar Verc’hez Vari, enn nozvez-se ive, lavaret ar memes tra da bep hini anezho. Poania a rejont neuze ho zri da gas da benn ar pez a c’houlenne mamm Doue. Per Nolask a oue choazet evit beza ar c’henta superior jeneral euz ann Urs nevez, hag eskop Barseloonn a lakeaz d’ezhan ar viskamant a dlie da zougen. Ar viskamant-se a ioa eur zae venn gant eur skapular guenn var c’horre. Daou zijentil all a oue guisket evelse er memes devez, hag ouspenn ar veuiou ordinal, a reer er c’houenchou, ar Zant hag hi a reaz c’hoaz veu da implija ho holl danvez\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/86&oldid=138111 »


Pajenn:Marrec - Doctrin ar guir Gristen.djvu/255 - Wikimammenn\nPajenn:Marrec - Doctrin ar guir Gristen.djvu/255\nreont agreaploc’h da Zoue, abalamour d’ar boan a roont deompy ha d’ar zourci a guemeromp d’ô zrec’hi… Ar zongeson dishonest a zo ato ur pec’het marvel adalec ma en em blijer enni a volontez franq… en ampoent memes na zezirer quet an drouc e pehini e Songer : perversæ cogitationes separant a Deo (Sap. i). Ar c’honcil a Drant a lavar memes penos ar zongesonou-fall e pere en em blijer, a zo, en ur fæçon-bennac, goassoc’h eguet an actionou : nonnunquàm animam graviùs sauciant quàm illæ quæ manifestæ admittuntur . Rac an actionou dishonest a inspir mui a horrol ; ne gaver quet ato an occasion, an amzer, ar plaç, a dud d’o c’hometi; rebechou ar goustianç, ar vez hac ar gonfusion a zo remejou precius ; mæs netra a guemen-ma ne droubl an ini en em blich en e voal zongesonou ; dihoallit eta outho , hac o chasseit pront. Ur zongeson a zo ar pas quenta a reomp varzu ar vuez pe varzu ar maro ; varzu ar vuez, mar dê ur zongeson-vâd ; varzu ar maro, mar de ur zongeson-fall. Destumit, eme ar Speret Santel, al leern-bian-se, mar ho lezit da gresqui, e revînfont ho quinien ; lazit an aer-vian-se, deut da veza bras e c’hell ho flêma ha rei deoch ar maro : mouguit an fulen-dân-se, gant aon rac an tân goal pehini a alfe dêvi hoc’h oll danvez ; da lavaret eo, chasseit buan ho songesonou dishonest, rac mar en em bligit enno, e roit ar maro d’hoc’h ene.\nII. Ar zellou dishonest : piou eo, a c’houlen ar profet Isai, an dud-se pere a zo huel evel an astrou, hac en em dên neuse souden en toullou-moguer evel ar goulm ?  Sant Gregor  a respont penos ar re-se eo an dud just pere a zo, er Scritur,\nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/255&oldid=100057 »\nKemmoù diwezhañ degaset d'ar bajenn-mañ d'an 25 Meu 2017, da 13:35.


Kaozeal:Zapotekeg Mitla - Wikipedia\nD'am soñj-me e vefe gwelloc'h skrivañ "Méc'hiko" pe "México", mar faot d'an dud merkiñ ar fonetik gwirion. Peogwir "Mec'hiko" zo wid "Mexico" = "Mexíco" goûd a-walc'h rit (e-gis e-barzh kanaouenn Luis Mariano marsen). Setu diskouezet ma siañs. -- RobinHood 3 Kzu 2005 da 20:21 (UTC)[respont]\nne gomprenan mann ebet! e spagnoleg eo heñvel México pe Méjico (an daou skritur zo mat) ha distaget e vez er memes mod anv ar vro hag hini ar gêrbenn. ha mar vez ezhomm ober mod 'brezhoneg tradicionel' e vije gwelloc'h ober gant 'bro-meksik' (hep kemmadur), kea? e peurunvan e skrivañ hag e peurunvan e vez skrivet Mec'hiko peurliesañ. pa vez skrivet e mod all e c'heller skrivañ 'meksik' mar vez c'hoant, ne ran forzh, met pa skriver e peurunvan e ranker doujañ d'an traoù evel m'emaint (nemet pa vezont faos pe ur fazi sklaer enne, evel-just). ma mar vez ret chom an tostañ posubl ouzh ar stumm orin (spagnoleg ne oa ket, anat dit!), perak ket: Bro-Mexitli, pe gwelloc'h c'hoazh 'bro bugale al loar'.... hervez an etimologiezh aztekek atav?? Neal 3 Kzu 2005 da 21:17 (UTC)[respont]\nen brezhoneg ema an taol mouezh war an eil diwezañ, dre zefot. ho skritur ne verk ked taol-mouezh e-bed, setu e tiskouez un taol-mouezh fall. gwelloc'h mirout México pe Méjico, da ma soñj neuse, ewit respektiñ stumm gwirion ar ger. -- RobinHood 3 Kzu 2005 da 22:47 (UTC)[respont]\nne ouien ket me e oa doareoù-skrivañ brezhoneg a ver lec'h an taol-mouezh! soueuzhusat tra! dilún e vez skrivet ganin neuze, evel ivez kenavó pe petrá? ha penaos ober neuze evit diskwel hag-eñ eo digor pe serr ur vogalenn, da skwer gér ('mot') e bro-dreger? marteze e veze tu da implout an hacek ivez evit luziañ an traoù un tamm muioc'h avat... hag abalamour da betra e vefe ret d'ur ger kaout an taol-mouezh e brezhoneg evit en ur yezh all? ha penaos ober gant kallallit nunaat?? ha penaos ober evit tonennoù ar gerioù a orin sinaek? sinoù all c'hoazh 'michañs? stumm 'gwirion' ar ger, hen lâret a ran adarre, n'eo ket spanolek evel-just met aztekek. ha pelec'h e veze lakaet an taol-mouezh er yezh-se, evit gellout chom fiel outañ? Neal 3 Kzu 2005 da 23:08 (UTC)[respont]\nha lec'h an taol-mouezh n'emañ ket dre ret war an eil silabenn diwezhañ dre 'defot' evel-ma lârez. un afer morfologiezh eo ivez (petra, dilun, amann...) ha ret eo derc'hel kont eus an diforc'h etre ur vogalenn leun hag ar yod. ha chench a ra a lec'h da lec'h evel-just, ha n'eo ket nemet e bro-wened. ret e vefe skrivañ neuze, hervez an hini a gomz, brézh(o)neg, brezhóneg pe brezhóneg. hm, un diskloum (evel vez lâret e plouared), skrivañ un taol-maouezh e pep lec'h hag en un doare disheñvel, pep hini da didab: brêzhònég Neal 3 Kzu 2005 da 23:13 (UTC)[respont]\na-du ganeoc'h: ne haller skriviñ fonetikamant ar ger "México" gant ar skritur brezhoneg a-feçon, setu gwelloc'h laoskel anehañ en e stumm spagnoleg, pezh faote din lâred. -- RobinHood 3 Kzu 2005 da 23:23 (UTC)[respont]\nevel m'emañ e spagnoleg? méxiko (n'eus 'x' ebet e brezhoneg, met diwar ar gallege evfe distaget 'ks' sur-mat!), pe 'méjiko' (da vezañ distaget [Z])? e mec'hiko e vez distaget /h/ ha n'eo ket /X/, meuze 'méhiko' hervezout? ale, ur reolenn skrivañ ha distageañ gant bep ur vro enni un yezh disheñvel... (pseurt diforc'h dsitagañ ez eus etre 'a-feçon', 'a-fecon', 'a-fesson' pe 'a-feson'? petra dalv ar 'ç' - klinkañ brav, tostaaat d'ar galleg?) ma teus c'hoant, diouer a ra ar pennad diwar-benn mec'hiko... Neal 4 Kzu 2005 da 08:52 (UTC)[respont]\n"n'eus 'x' ebet e brezhoneg" !?! wid psort reson ? Me wel ur "ç", ur "c" ha ur "x" war ma c'hlavier : me ra gante.\nen brezhoneg "c'h" etre diw vogalenn vez distaget /h/ iwe .\n"feçon" zo deuet deus "façon" (latin "fact..." morvat). Skrived e oa gant "ç" a-raog Le Gonidec . A-hend-all, n'eus diferañs ebed etre "feçon" ha "fesson". Etre "c", "C", "c" ha "C" n'eus ked muioc'h.\n"tostaaat d'ar galleg" evel just. why not ? (me oar lar pellaaat d'ar galleg 'n-heni c'houll an darn vrassañ deus an dud interesset gant ar brezhoneg hiriw an dez, beteg ijinañ ur sentaks absurd, lec'h ma vez laked forzh petra ba penn kentañ ar frasenn ... nemed ar sujed !)\nUn artikl méxico ? Pa m-bo amser, marçen. -- RobinHood 4 Kzu 2005 da 16:49 (UTC)[respont]\nA-du gant Neal. Ne dalv ket boan chom da arguzenniñ pa ne gas ket ar gaoz na neblec'h. Mec'hiko eo ar stumm skrivet standard e brezhoneg ha mat pell zo. Evit an distagañ e raio pep hini diouzh e damm deskamant, evel boas. --Fulup 4 Kzu 2005 da 17:39 (UTC)[respont]\nwar ma c'hlavier ez eus ur bern lizherennoù ivez - met dre chañs ne ran ket gante evit skrivañ e brezhoneg rak luziet a-walc'h e vefe evit lod lenn en arabeg (lizherennoù sipisial evit an novegeg zo ivez ma teus c'hoant). n'eus 'x' ebet en ur bern yezhoù skrivet gant al lizherenneg latin peogwir eo aezet a-walc'h ober heptañ, pe dre skrivañ 'ks' pe 'ch' - da lâret eo oc'h implijout lizherennoù all. e brezhoneg n'eus ket bet implijet an 'x' dre skrid abaoe nouspet kantved (nemet e vefe ganez-te... 4 Kzu 2005 da 18:04 (UTC)\nha skrivañ a rez evel-hen e galleg? Et se j'ay prins en ma faveur Ces doulx regars et beaux semblans De tres decevante saveur Me tresparsans jusques aux flans, Bien ils ont vers moy les piés blancs Et me faillent au grant besoing : Planter me fault aultres complans Et frapper en ung aultre coing. ha neuze, abalamour da betra e vefe ret skrivañ hervez ar gonideg e brezhoneg en XI5Xvet kantved? Neal 4 Kzu 2005 da 18:53 (UTC)[respont]\nAdtapet diwar « https://br.wikipedia.org/w/index.php?title=Kaozeal:Zapotekeg_Mitla&oldid=21919 »\nKemmoù diwezhañ degaset d'ar bajenn-mañ d'an 4 Kzu 2005, da 18:53.


Salvador Felip Jacint Dalí i Domènech, marquès de Dalí de Púbol (11 a viz Mae 1904 e Figueres – 23 a viz Genver 1989 e Figueres) a oa ul livour hag ur skrivagner Kastianeg, unan eus an daou gannad pennañ eus ar surrealouriezh.\nTremenn 1 500 a daolennoù ha tresadennoù a reas e-pad e vuhez. Ur skrivagner e voe ivez, pa skrivas pennadoù evit kelaouennoù, ha levrioù.\nLuc'hskeudenn gant Carl Van Vechten\n29 a viz Du 1939\n4 Skeudennoù evit levrioù\n6.1 Gant Salvador Dalí\n6.1.1 E katalaneg\n6.1.2 E saozneg\n6.1.3 E galleg\n6.2 Diwar-benn Salvador Dalí\n6.3 Skeudennaouet gant Salvador Dalí\n7 Diskouezadegoù trebad\nMab da Salvador Dalí i Cusi (1872-1950), un noter alvokad, ha da Felipa Domenech i Ferrés (1874-1921) e oa Salvador Dalí.\nUnnek miz kent e c'hanedigezh e oa marvet e vreur henañ, anvet Salvador ivez, diwar ur barrad pilhonfo d'an oad a zaou vloaz. Un c'hoar en devoe e 1949, Anna María, a skrivas e 1983 ul levr diwar-benn he breur.\nStrizh ha dichek e oa an tad, ar pezh a voe kempouezet gant ar vamm, a galonekaas he mab en e strivoù arzel.\n1914 : mont a reas Salvador Dalí da studiañ d'ur skol mariour aet da lik, an Institut Ramon Montaner e Figueres, ma kemeras perzh e krouidigezh ar gelaouenn Studium ha ma heulias kentelioù arzoù klasel ar c'helenner Juan Núñez. E 1916, e Cadaqués, e tizoloas livadurioù arnevez e amzer, hag e 1919 e voe diskouezet e oberennoù e C'hoariva-kêr Figueras.\n1921 : mervel a reas mamm Salvador Dalí diwar ar c'hrign-bev.\n1922 : mont a reas ar c'hrennard da Vadrid ma krogas e studioù er Real Academia de Bellas Artes de San Fernando. E Madrid e kejas ouzh al luskad Dada, ouzh ar varzhed Federico García Lorca ha Rafael Alberti Merello, ouzh ar barzh ha livour José Moreno Villa hag ouzh ar filmaozour Luis Buñuel.\nEmboltredoù a reas d'ar mare, ha bac'het e voe e-pad un nebeud mizvezhioù en abeg ma oa bet lakaet da zispac'her katalan. Skarzhet e voe eus skol-arzoù San Fernando e-pad ur bloavezh.\n1924 : hag eñ 20 vloaz ha dianav c'hoazh, e reas Dalí skeudennoù evit ul levr anvet Les bruixes de Llers ("Sorserezed Llers") bet skrivet gant e vignon ar barzh Carles Fages de Climent.\n1925 : diskouezet e voe oberennoù al livour yaouank e ti Dalmau, e Barcelona..\n1926 : skarzhet e voe Salvador Dalí da vat eus Akademiezh an Arzoù-kaer, nebeut amzer kent an arnodennoù diwezhañ, peogwir en devoa disklêriet ne oa den en Akademiezh a oa barrek a-walc'h d'e arnodenniñ.\nEn hevelep bloavezh ez eas da weladenniñ Paris, ma kejas ouzh Pablo Picasso en devoa klevet anv eus Salvador Dalí digant al livour Joan Miró ; da heul ar gejadenn-se, e 1926 bepred, e livas an daolenn anvet Maouez gourvezet, e doare Pablo Picasso. Meur a daolenn a voe livet gant Dalí e doare Picasso ha Miró kent kavout e zoare dezhañ, a voe anat adal ar bloavezh 1927.\n1928 : e Paris en em stalias Salvador Dalí. Eno e livas an daolenn anvet Beigneuse (sic) . Dre Joan Miró e kejas ouzh ar Surrealourien, ar barzh gall Paul Éluard en o zouez.\n1929 : kenlabourat a reas al livour gant Luis Buñuel da sevel skrid ar film surrealour Un chien andalou ("Ur c'hi andalouzian").\nE miz Eost 1929, pa 'z eas ar re Éluard da Gadaqués da weladenniñ Salvador Dalí, e c'hoarvezas taol-kurun ar garantez etre al livour katalan yaouank ha gwreg ar barzh gall, ar Rusianez Ielena Dmitrievna Delouvina Diakonova (1894-1982), anavezet dindan an anv Gala. Distreiñ da Baris a reas ar barzh, ha chom gant al livour a reas e wreg. Daoust d'an disparti e chomas liammoù start etre Gala ha Paul Éluard.\nD'ar mare-se e tivizas al livour lezel e vourroù da greskiñ en ur stumm levezonet gant hini re al livour meur Diego Velázquez (1599-1660) ; hiziv an deiz ez eo trawalc'h gwelet stumm ar mourroù-se evit soñjal e Salvador Dalí.\nDiskouezadegoù pouezus a voe aozet gant Gala, hag ez-ofisiel ez eas Dalí da ezel eus ar strollad surrealour, en devoa levezonet e labour e-pad an daou vloavezh kent. Broc'het e voe e dad hag e c'hoar outañ abalamour da gement-se, hag ivez en abeg d'e zarempred gant Gala, a oa dimezet c'hoazh.\n1930 : adarre e kenlabouras Salvador Dalí gant Luis Buñuel, evit sevel L'Âge d'or ("An Oadvezh aour"). Dalí ha Gala a feurmas tiig ur pesketaer e Port-Lligat, nepell diouzh Cadaqués e Katalonia. Dizale e voe prenet an dachenn ganto, ha brasaet an ti tamm-ha-tamm betek ober ur pezh mell kenkiz dioutañ.\nE 1930 ivez e voe embannet levr kentañ al livour, La femme visible ("Ar vaouez hewelus"), e Paris.\n1931 : un eil levr a voe embannet, L'Amour et la mémoire ("Ar Garantez hag an eñvor").\n1935 : un trede levr, La Conquête de l'irrationnel ("Aloubiñ an anpoell"), a voe embannet e Paris ha New York.\n1936 : skarzhet e voe Salvador Dalí eus stollad ar Surrealourien gant André Breton, a damalle dezhañ bezañ a-du gant Adolf Hitler, ar pezh a voe nac'het gant al livour. Koulskoude e voe Dalí unan eus an nebeud arzourien gatalan a savas a-du gant Francisco Franco a-hed Brezel diabarzh Spagn (1936-1939). Beajiñ a-dreuz Europa a reas ar c'houblad, hag en Italia faskour e chomjont e-pad ur pennad. Levezonet e voe Salvador Dalí gant an taolennoù a welas e mirdioù Roma ha Firenze. E London e teskas a-zivout e vignon Federico García Lorca, a voe muntret gant dalc'hidi Francisco Franco e miz Eost.\n1937 : ur pevare levr, La Métamorphose de Narcisse ("Treuzfurmadur Narkissos"), embannet e Paris ha New York.\n1940 : pa weljont ar brezel o sevel en Europa ez eas Salvador Dalí hag e wreg d'ar Stadoù-Unanet. Eno e krogas al livour da skrivañ e vuhezskrid.\n1941 : diskouezadeg veur e Museum of Modern Art New York, a voe lakaet da veajiñ er Stadoù-Unanet betek 1943.\n1942 : dimeziñ gant Gala a reas Salvador Dalí. Adskoulmet e voe liammoù gant e dad hag e c'hoar. Embannet e voe ar buhezskrid, The Secret Life of Salvador Dalí ("Buhez kuzh Salvador Dalí") e New York.\n1944 : embannet e voe romant nemetañ al livour, Hidden Faces ("Dremmoù kuzh"), e New York.\n1948 : embannet e voe Cinquante secrets d'art magique ("Hanter-kant kevrin ag arz hud") e New York. Kuitaat ar Stadoù-Unanet a reas Dalí hag e wreg, ha distreiñ da Bort-Lligat.\n1952 : ur vizaouenn a voe graet gant Dalí evit Gala, Nature morte eucharistique ("Taolenn divuhez eukaristek").\n1956 : embannet e voe Les cocus du vieil art moderne ("Doganed an arz arnevez kozh") e Paris hag e New York.\n1958 : eured kristen gant Gala. Medalenn aour Kêr Baris ha medalenn ar Berzhded C'hall a voe deroet d'al livour katalan.\n1964 : diskouezadeg veur e Tōkyō. Embannet e voe Journal d'un génie ("Deizlevr un dreistijineg") e Paris.\n1979 : diskouezadeg veur e Paris.\n1980 : klañv e voe Salvador Dalí, ha taget gant kleñved Parkinson. Ret e voe dezhañ paouez da livañ.\n1982 : deroet e voe dezhañ al lesanv Marquès de Dalí de Púbol gant roue Spagn, Juan Carlos Iañ. Daoust d'e gleñved e reas Salvador Dalí un dresadenn evit ar roue, a anvas Corazón Europa ("Kalon Europa").\nD'an 10 a viz Even 1982 e varvas Gala d'an oad a 88 vloaz. Kuitaas Figueras a reas Dalí ha mont da gastell Púbol da chom.\n1984 : tan a begas er c'hastell, ha distreiñ da Figueras a reas al livour kozh.\n1988 : goude un taol-kalon bet c'hoarvezet e miz Du e voe kaset da ospital Figueras, ma voe gweladennet gant roue Spagn d'ar 5 a viz Kerzu.\n1989 : d'an 23 a viz Genver e varvas Salvador Dalí d'an oad a 85 bloaz, goude un taol-kalon all ; beziet e voe e kev-iliz e c'hoariva-mirdi e Figueres.\nEoul war lien — 24 x 33 cm\n1931 — Museum of Modern Art, New York\nLa femme visible ("Ar vaouez hewelus"), Éditions Surréalistes, Paris, 1930\nL'amour et la mémoire ("Ar garantez hag an eñvor"), Éditions Surréalistes, 1930\nRêverie ("Reze"), e Le Surréalisme au service de la Révolution, niverenn 4, 1931\nBabaouo, Caliers libres, Paris, 1932\nObjets psycho(atmosphériques anamorphiques ("Traezoù bredargelc'hel amwezel"), e Le Surréalisme au service de la Révolution, niverenn 5, 1933\nLe mythe tragique de l'Angélus de Millet, e Minotaure, niverenn 1, 1933 hag e ti Jean-Jacques Pauvert, Paris, 1964\nDe la beauté terrifiante et comestible de l'architecture Modern Style ("A-zivout kened spontus ha debradus an adeiladouriezh Modern Style"), e Minotaure, niverenn 3-4, 1933\nLes nouvelles couleurs du sex-appeal spectral ("Livioù nevez ar sex-appeal tasmantel"), e Minotaure, niverenn 5, 1934\nLa Conquête de l'irrationnel ("Aloubiñ an anpoell"), Éditions Surréalistes ha Julien Levy, New York, 1935\nApparitions aérodynamiques des "êtres-objets" ("Emziskouezioù aerwezhel ar 'boudoù-traezoù'"), e Minotaure, niverenn 6, 1935\nHonneur à l'Objet ("Enor d'an Traez"), Cahiers d'Art, levrenn 11, niverenn 1-2, 1936\nLe Surréalisme spectral et l'éternel féminin préraphaéliste ("Ar Surrealouriezh tasmantel hag ar benelder peurbadus rakraffaellour"), e Minotaure, niverenn 8, 1936\nLa Métamorphose de Narcisse ("Treuzfurmadur Narkissos"), Éditions Surréalistes ha Julien Levy, New York, 1937\nThe Secret Life of Salvador Dalí ("Buhez kuzh Salvador Dalí"), The Dial Press, New York, 1942\nHidden Faces ("Dremmoù kuzh"), The Dial Press, 1944\nFifty Secrets of Magic Craftmanship ("Hanter-kant kevrin ag arz hud"), The Dial Press, 1948\nManifeste mystique ("Manifesto kevrinek"), Robert J. Godet, Paris, 1951\nDalí moustache ("Dalí mourroù") [kenskrivet gant Philippe Halsman], Simon & Schuster, New York, 1954\nLes cocus du vieil art moderne ("Doganed an arz arnevez kozh"), Fasquelle, Paris ha The Dial Press, 1956\nJournal d'un génie ("Deizlevr un dreistijineg"), La Table Ronde, Paris, 1964\nLes passions selon Dalí ("An angerzhoù hervez Dalí") [kenskrivet gant Louis Pauwels], Paris ha Zûrich, 1968\nMa révolution culturelle ("Ma dispac'h sevenadurel") [brudfollenn]], Paris, 1968\nOui ("Ya") [dastumadenn skridoù gant Dalí], Denoël, 1971.\nSkeudennoù evit levrioùAozañ\nBRETON André & Éluard Paul, Second manifeste du Surréalisme, Kra, Paris, 1930\nCHAR René, Artine, Éditions Surréalistes, 1930\nÉLUARD Paul, Nuits partagées, Éditions Surréalistes, 1931\nBRETON André, Le revolver à cheveux blancs, Éditions Surréalistes, 1932\nLAUTRÉAMONT, Les Chants de Maldoror, Skira, Genève & Paris, 1933\nHUGNET Georges, Onan, Éditions Surréalistes, 1934\nTZARA Tristan, Grains et issues, Éditions Surréalistes, 1935\nLAPORTE René, Le somnambule, Éditions Surréalistes, 1935\nBRETON André & Éluard Paul, Notes sur la poésie, Éditions Surréalistes, 1936\nÉLUARD Paul, Cours naturel, Éditions Surréalistes, 1938\nMONTAIGNE, Essais, Éditions Surréalistes, 1947\nALCARON Pedro A., Tricorne, Éditions Surréalistes, 1947\nSHAKESPEARE William, MacBeth, Éditions Surréalistes, 1947\nSHAKESPEARE William, As You Like It, Éditions Surréalistes, 1948\nCELLINI Benvenuto, Autobiographie, Éditions Surréalistes, 1948\nSANDOZ Maurice-Yves, La maison sans fenêtres, Seghers, Paris, 1949\nSANDOZ Maurice-Yves, La limite, 1951\nALIGHIERI Dante, La Divine comédie, Roma, 1954\nDE CERVANTES-SAAVEDRA Miguel, Don Quichotte de la Manche, 1956\nSANDOZ Maurice-Yves, Le labyrinthe, 1956\nL'Apocalypse selon saint Jean, Forêt, Paris, 1960\nLa Bible, 1966\nZEDONGMao, Poèmes, 1966\nAPOLLINAIRE Guillaume, Poèmes, 1966\nHommage à Dürer, 1971\nDALÍ Salvador, Les dîners de Gala, Draeger, Paris, 1973\n↑ DALÍ Anna María, Salvador Dalí, visto por su hermana, Ediciones del Cotal, 1983, ISBN 978-84-7310-061-8 (es)\n↑ 2,0 2,1 2,2 2,3 2,4 ha2,5 PASSERON René, Salvador Dalí, Filipacchi, 1978, ISBN 978-2-85018-087-3 (fr)\n↑ Olga's Gallery (en) Liamm oberiant 26 GEN 13\n↑ Eoul war lien — 27 x 45 cm\n↑ Eoul war lien — 63,5 x 75 cm — "1938" eo an deiziad a zo e-kichen ar sinadur\nRoll an embannadurioù neveshañ, renket diouzh ar bloavezh\nGant Salvador DalíAozañ\nMetamorfosi de Narcis, Galaxia Gutenberg, 2008, ISBN 978-84-8109-791-7\nThe Secret Life of Salvador Dalí, Dover Publications Inc., 1993, ISBN 978-0-486-27454-6\nHidden Faces, Peter Owen Publishers, 2009, ISBN 978-0-7206-1304-9\nJournal d'un génie, Gallimard, 1994, ISBN 978-2- 07-073811-3\nLa vie secrète de Salvador Dalí, Gallimard, Paris, 2002, ISBN 978-2-07-076374-0\nVisages cachés, S. Wespieser, 2004, ISBN 978-2-84805-018-8\nOui, Denoël, 2004, ISBN 978-2-207-25621-3\nLes moustaches radar, 1955-1960, Gallimard, 2004, ISBN 978-2-07-031700-4\nLettres à Picasso, 1927-1970, Le Promeneur, 2005, ISBN 978-2-07-077548-4\nLe mythe tragique de l'Angelus de Millet, Allia, 2011, ISBN 978-2-84485-418-6\nDiwar-benn Salvador DalíAozañ\nBOSQUET Alain, Entretiens avec Salvador Dalí, Éditions du Rocher, 2000, ISBN 978-2-268-03471-3 (fr)\nDALÍ Salvador & DESCHARNES Robert & NÉRET Gilles, Dalí, Taschen, 2001, ISBN 978-3-8228-1208-2 (fr)\nARMENGOL Rosa, Dalí, icono y personaje (Ensayos Arte Catedra), Ediciones Catedra S.A., 2003, ISBN 978-84-376-2107-4 (es)\nDALÍ Salvador & Pauwels Louis, Les Passions selon Dalí, Denoël, 2004, ISBN 978-2-207-25620-6 (fr)\nNURIDSANY Michel, Dalí, Flammarion, 2004, ISBN 978-2-08-068222-2 (fr)\nRADFORD Robert, Dalí, Phaidon, 2004, ISBN 978-0-7148-9132-3 (fr)\nGARCÍA LORCA Federico, Ode à Salvador Dalí, Atlantica, 2005, ISBN 978-2-84394-849-7 (fr)\nTHIOLLET Jean-Pierre, Carré d'art — Barbey d'Aurevilly, Byron, Dali, Hallier, Anagrammes Éditions, 2008, ISBN 978-2-35035-189-6 (fr)\nSalvador Dalí sur les traces d'Éros (labour a-stroll), Notari, 2010, ISBN 978-2-940408-03-0 (fr)\nGRENIER Catherine, Dali le visionnaire, Flammarion, 2011, ISBN 978-2-08-127139-5 (fr)\nMARTIN Jean-Hubert, Dalí — Catalogue de l'exposition, Centre Georges Pompidou, 2012, ISBN 978-2-84426-585-2 (fr)\nDESCHARNES Robert & NÉRET Gilles, Salvador Dalí — L'œuvre peint, Taschen, 2013, ISBN 978-3-8365-4491-7 (fr)\nSkeudennaouet gant Salvador DalíAozañ\nDE CERVANTES-SAAVEDRA Miguel, Don Quichotte de la Manche, Éditions du Chêne, 2009, ISBN 978-2-8123-0019-6 (fr)\nTeatre-Museu Dalí ("C'hoariva-mirdi Dalí"), e Figueres, Katalonia\nCasa-museu Salvador Dalí ("Ti-mirdi Salvador Dalí"), e Port Lligat, Katalonia\nCasa-museu Castell Gala Dalí ("Ti-mirdi Kastell Gala Dalí"), e Púbol, Katalonia\nThe Dalí Museum, e St-Petersburg, Florida, SUA\nThe Dalí Universe, e Venezia, Italia — e Firenze ivez adalek ar 1añ a viz C'hwevrer 2013\nEspace Dalí, e Paris, Bro-C'hall.\nOberennoù Salvador Dali\nDiskouezadeg Dalí e Berlin, Alamagn\nAdtapet diwar « https://br.wikipedia.org/w/index.php?title=Salvador_Dalí&oldid=1895680 »\nDernière modification le 19 C'hwe 2021, à 08:26\nKemmoù diwezhañ degaset d'ar bajenn-mañ d'an 19 C'hwe 2021, da 08:26.


Pajenn:Morvan - Buez ar Zent, 1894.djvu/709 - Wikimammenn\nPajenn:Morvan - Buez ar Zent, 1894.djvu/709\n16 a Here\nsant konogan, eskop\nNe lennit morse, tud iaouank, al levriou n’ez euz hano ennho nemed a amourouzded, ha tec’hit bepred dioc’h koumpagnunez ar botred pe ar merc’hed a zo skanv ho fenn ; a hent all, ho plas a zo dija ive merket enn ifern evel hini santez Thereza, petra bennag n’oc’h ket c’hoaz marteze kouezet e pec’hejou braz. Al levriou n’ez euz hano ennho nemed a amourouzded hag ar goall goumpagnuneziou a zo daou ampoezoun evit ar galoun, hag ann daou ampoezoun-ze a roio abred pe zivezad ar maro d’hoc’h ene ma ne ziouallit ket outho.\nar c’houezekved devez a viz here\nKonogan, Guenn pe Guennegan, a ioa ganet e maner ar Palud e kichen Landerne, hag a oue savet e doujans Doue gant he dud betek ann oad a zeiz vloaz. Neuze e oue kaset da Gemper, el leac’h ma’z oa eur skolach braz d’ann ampoent, hag a benn eiz vloaz goude ez eaz da Landevennek da studia ann theoloji.\nEno e chomaz pevar bloaz all, hag epad ann amzer-ze abad hag holl venac’h ar gouent a ioa souezet o velet peger santel oa dija he vuez. Goulskoude, pa oue echu he studi ganthan, he dud her galvaz d’ar gear ; rak c’hoant o doa d’he zelc’her er bed. Setu perak e kaschont anezhan da balez Giomarc’h, kount a Leon, da zeski embrega ann armou.\nKonogan n’oa ket troet var ann dra-ze. Evelato e sentaz ouz he dud, ha keit ha ma oue e palez ar c’hount a Leon e oue ive evit ann holl eur skouer a furnez hag a bep seurt vertuziou. Mes dont a reaz buhan da inoui, hag a benn pemp bloaz e c’houlennaz kounje da zistrei d’ar Palud.\nNeuze e tiskleriaz d’he dud e felle d’ezhan en em rei holl da zervich Doue. He dad hag he vamm a enebaz outhan da genta ; mes abarz ar fin hen lezchont da ober he volontez, ha kerkent Konogan en em lakeaz e stad da reseo ann Ursiou sakr. Eur vech belek, e oue plaset\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/709&oldid=137945 »


holl - Wikeriadur\nGwelet ivez : holl-\nwar-lerc'h ar ger-mell:\nan holl, da lavarout an holl dud\nwar-lerc'h ar ger-mell,\nan holl, implijet dirak un anv-kadarn\nan holl dud, an holl draoù\nhep ar ger-mell, war-lerc'h un anv-kadarn\nan dud holl — (GBDT, p. 148.)\n— [...]. Mar gellit ober an traou-ze holl, evel a lavaran d'eoc'h, eme ar maout aour, ne deuot ket da greski hor bandenn. [...]. — (G. MILIN, Gwechall-goz e oa..., Kemper, 1924, p. 52.)\nLeun e oa [an iliz] a dud; met tud varv e oant holl ... — (Fañch an Uhel, Kontadennoù ar Bobl/1, Al Liamm, 1984, p. 286.)\nAbalamour da se e voe aes a-walc'h deomp holl tec'het diouzh Kergidu en ur vont a-dreuz dre ar parkeier, hag oc'h en em guzhat a-hed ar c'hleuzioù. — (Lan Inizan, Emgann Kergidu 1, Brest, 1877, eil emb. Al Liamm 1977, p. 212.)\nBodet en-dro d'an oaled, ur pikol keuneudenn o teviñ er siminal, holl e selaouont rimadelloù, sorbiennoù, istorioù Yann-gozh. — (Brogarour, Onenn, 1936, p. 59.)\nC'hoazh e tiskouezas dezhañ kalz a draoù kaer pe gaeroc'h holl. — (Fañch an Uhel, Kontadennoù ar Bobl/3, Al Liamm, 1988, p. 12.)\nwar-lerc'h ar perc'hennañ\n— Doue hag ar Verc'hez a ziouallo ac'hanot, Ian, her c'hredi a ran; mez red e vezo d'id ive lakaat da oll-skiant da c'hoari. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 113.)\nKement-se a zihune ar santimañchoù natural eus e galon vat hag eus e holl deneridigezh. — (Glaoda Marigo, Buez ar Sænt gant reflexionou spirituel, Kemper, 1837, p. 515.)\nPeurvuiañ er gwin a lazh muioc’h a dud Eget na bare yac’haer gant e holl vrud. Geriadur BG Troude p 802\n... e holl dud. — (Fañch an Uhel, Kontadennoù ar Bobl/3, Al Liamm, 1988, p. 175.)\n... teuzet eo e holl vadoù etre e zaouarn. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 216.)\n— « [...] ! Krediñ a ra deomp en deus kollet e holl skiant vat gant an traoù spontus en deus gwelet. » — (Jakez Riou, An Ti Satanazet, Skridoù Breizh, 1944, p. 124.)\nhe holl, hec'h holl\nMes ar voereb ne selaoue mui, ne gleve mui, kollet ma oa ganti he holl anaoudegezh. — (Jakez Riou, An Ti Satanazet, Skridoù Breizh, 1944, p. 30.)\nAn hini en dije gwelet Mari d’ar mare-se en dije kredet moarvat e oa kollet ganti he holl skiant vat, kollet he zamm buhez. — (Jakez Riou, An Ti Satanazet, Skridoù Breizh, 1944, p. 53.)\nNann, siwazh ! al loened ne gomzont mui evel diagent. Kollet eo ganto, e feson, o holl zeskadurezh. — (Jakez Riou, An Ti Satanazet, Skridoù Breizh, 1944, p. 9.)\nJob ha Lom en em gave gwall-nec’het, abalamour ma chome dihun ar voereb, en desped d’o holl bolontez vat da glask lakaat anezhi da gousket. — (Jakez Riou, An Ti Satanazet, Skridoù Breizh, 1944, p. 45.)\nhep ar ger-mell\nHoll dud an ti, holl loened ar vro, holl vugale ar barrez.\nHoll dud ma zi zo kontant da vonet da destoù, SBI 2/252\nKinniget eo, da gentan, da holl labourerien ha micherourien Breiz-Izel... d'am holl gerent PIPI GONTO 1902/V\nMa ne oa ket aet holl barrez Lotei da Garreg-al-Louarn, e oa aet di evelato kalz a dud eus Lotei : [...]. — (Jakez Riou, An Ti Satanazet, Skridoù Breizh, 1944, p. 80.)\nD'ar sul, eil a viz here (holl Lanneverniz a zalc'has soñj mat eus an deiz-se), e pakas Nikolaz e hanterkantvet bloavezh. — (Jakez Konan, Lannevern e kañv ha danevelloù all, Al Liamm, 1980, p. 15.)\nen holl d'an holl\nNa rit ket d'ar re all gwasoc'h evid deoc'h hoc'h-unan, peogwir omp oll kig-ha-gwad. — (Jules Gros, Le trésor du breton parlé Troisième Partie, 1974, p. 314.)\nUr wech e oa,\nUr wech e vo,\nE veze roet roll\nd'an oll gaoziou\nUr wech e oa ur paotr bihan\nen ur park braz,\nMa n'eo ket deut er-maez\nema eno c'hoaz. — (Jules Gros, Le trésor du breton parlé Troisième Partie, 1974, p. 384.)\nE penn kentañ ur frazenn, dirak ar verb displeget:\nAr wreg, ar vatezh, ar mevel, holl e teredjont eus hen klevet, [...]. — (Fañch an Uhel, Kontadennoù ar Bobl/3, Al Liamm, 1988, p. 205.)\n...holl o devoa klodadoù re vihan, hag e tiskouezent bezañ eürus — (Fañch an Uhel, Kontadennoù ar Bobl/1, Al Liamm, 1984, p. 275.)\nHoll e oant deut dre ma vijent galvet dre o anv. — (Fañch an Uhel, Kontadennoù ar Bobl/1, Al Liamm, 1984, p. 142.)\nImplijoù all: adverb war-lerc'h un anv-gwan:\nkouezhet e oant holl.\nYec'hed deomp holl, Hemañ zo 'vont da goll!\nyr holl blant\nAn holl vugale\nAdtapet diwar « https://br.wiktionary.org/w/index.php?title=holl&oldid=300074 »\nDernière modification le 21 Mez 2020, à 07:46\nKemmoù diwezhañ degaset d'ar bajenn-mañ d'an 21 Mez 2020, da 07:46.


Pajenn:Morvan - Buez ar Zent, 1894.djvu/32 - Wikimammenn\nPajenn:Morvan - Buez ar Zent, 1894.djvu/32\nnemethan. O klevet hano a gement-se, Julian a oue lakeat nec’het : dioc’h eur c’hostez, ne felle ket d’ezhan beza dizent ouz he dud, ha dioc’h eur c’hostez all, ne felle ket d’ezhan ken nebeut terri ar veu en doa great. Goulenn a reaz eiz dez da ober he zonj, hag epad ann amzer-ze e pede noz-deiz ann Aotrou Doue da skleraat he spered, ha da rei d’ezhan da anaout ar pez a dlie da ober. He bedenn a oue selaouet, hag abarz fin ann eiz dez hor Zalver a ziskleriaz d’ezhan e c’helle senti ouz he dud heb kaout aoun da vankout d’he veu.\nNeuze Julian ne varc’hataz mui, hag a gemeraz da bried eur gristenez iaouank ha vertuzuz, he hano Basilis, a ioa bet choazet d’ezhan gant he dad hag he vamm. Ann eured a oue great gant eur zolanite vraz. Kalz tud a oue pedet da zont d’ar banked ; ar joa a bare var dal ann holl, ha Julian he-unan a ioa laouen evel ann heol.\nPa’z eaz ann dud nevez d’ho c’hambr dioc’h ann noz, kenta tra a rejont a oue en em strinka d’ann daoulin da lavaret ho Fater. Hogen, er gambr ez oa eur c’houez vad dreist-ordinal, e doare pa vije bet leun a roz hag a bep seurt bokedou, ha goulskoude ann dra-ma a ioa er goanv. Basilis a ioa souezet-maro, ha pa oue echu he fedennou ganthi, e c’houlennaz : « — Petra zinifi ar c’houez vad a zo ama ? » « — Chouez ar jastete eo, eme Julian ; Doue a ro ar c’houez-se da zantout d’ar re a vir ho c’horf pur ha chast dre garantez evithan. » O klevet ar respount-ma, Basilis a reaz ive dioc’htu veu a virjinite.\nNeuze ann daou bried en em daolaz adarre d’an daoulin. Kerkent e teuaz er gambr eur sklerijenn gaer meurbed, hag e kreiz ar sklerijenn-ze e oue guelet eur vandenn ganerien hag eur vandenn ganerezed euz a Baradoz. E penn ar vandenn ganerien edo hor Zalver Jezuz-Krist, hag ar Verc’hez Vari a ioa e penn ar vandenn ganerezed. Hogen, ar vandenn ganerien a gane evelhenn : « Gounezet oc’h euz ar viktor, Julian gounezed « oc’h euz ar viktor ! » Hag ar vandenn ganerezed a gane d’he zro : Bennoz d’ehoc’h, Basilis, abalamour m’oc’h euz heuliet kuzuliou santel ho pried ! Enn eur ober\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/32&oldid=137515 »


A Song of Ice and Fire ("Ur Ganaouenn a Skorn ha Tan") zo un heuliad romantoù fantasy a vojenn-veur skrivet gant ar romantour ha senariour amerikan George R. R. Martin. Kregiñ a reas Martin en heuliad-se e 1991 hag embann ar rann kentañ, A Game of Thrones, e 1996. Tamm ha tamm ec’h astennas an trifezh raktreset e penn-kentañ evit gober pevar rann ouzhpenn a-c'hwael (n’eo ket echu c’hoazh an heuliad).\n4 Perzhioù dibar an oberenn\nC’hoarvezout a ra istor A Song of Ice and Fire war daou gevandir faltaziek, Westeros hag Essos, gant o istor dezhe kozh a viliadoù a vloavezhioù. Kontet e vez an istor en trede gour, hogen gwelet evit pep chabistr diouzh savboent tudennoù disheñvel. Tri istor a gemmesk el levrioù:\nKronik ur brezel tiernac’hel etre meur a diegezh an noblañs evit kaout ar galloud war Westeros (evit bout roue ar c’hevandir ha staliet war an Tron Houarn pe evit disrannañ douaroù an Hanternoz diouzh ar Su).\nDonedigezh gourdrouz un droug dianav, pe ankouaet kentoc’h, hini “ar Re Arall”, boudoù damvojennel o vevañ e tiriadoù en tu-hont d’ar Voger bet savet e Hanternoz Westeros miliadoù a vloavezhioù zo evit difenn ar rouantelezh dioute (ha ne servije mui nemet da herzel ouzh ar “ouezarded” d’hec’h aloubiñ pe d’he breizañ).\nYoul divrall Daenerys Targaryen, c’hoar da Aerys II “ar roue foll” bet distroadet gant Robert Baratheon, ha hêrez reizhwiriek nemeti an Tron Houarn, da zistreiñ da Westeros hag adc’hounit tron he zad. Bevañ a ra en harlu abaoe he bugaleaj tenerañ war Essos. Graet e vez “mamm an erevent” anezhi abalamour d’he zri aerouant (spesad boudoù aet da get abaoe kantvedoù kent mar gellas Daenerys genel tri anezhe diwar vioù kozh).\nNiver a bajennoù\nNiver a chabistroù\n1 A Game of Thrones 704 73 Eost 1996\n2 A Clash of Kings 768 70 C'hwevrer 1999\n3 A Storm of Swords 992 82 Du 2000\n4 A Feast for Crows 753 46 Du 2005\n5 A Dance with Dragons 1056 73 Gouhere 2011\n6 The Winds of Winter Da vout embannet\n7 A Dream of Spring Da vout embannet\nE broioù zo hag evit troidigezhioù zo ez eus bet dibabet isrannañ rannoù an embannadur orin. E Bro-Saoz ez eus bet 7 rann betek-henn tra mard eus 5 evit an embannadur amerikan orin. E galleg ez eus 15 rann (advoulet gant J'ai Lu hervez an didroc'h orin adalek 2010). 10 zo en alamaneg...\nAwenet eo bet George R. R. Martin gant darvodoù istorel pe fedoù douaroniel gwirion: Brezel an Div Rozenn, Moger Hadrian,...; mod-arall, tenn a ra Westeros da Vro-Saoz a-fet stumm, hag all.\nA-hend-arall, n’eus douetañs ebet en deus Martin klasket kemer patrom ar gristeniezh hag ar baganelezh evit taolenniñ ar relijionoù ez eus anv anezhe en e oberenn: en un tu ez eus kaoz gantañ a-zivout ur relijion undoueek dic’houzañv, hini “mestr ar gouloù”, hogen dezhañ un doue dianv (pe anvet “an Hini All”) oc’h ober e bar teñval; en tu arall, relijionoù liesdoueek (hini tud ar Su dezhi seizh doue, ha hini an dud kentañ a zo ivez hini tud an Hanternoz (diskennidi ar re gentañ) gant doueed kozh diniver). Er relijionoù-mañ diwezhañ e tesreveler d’ur bihan niver ez eo, e gwirionez, razh an doueed un undoue e meur a stumm.\nPerzhioù dibar an oberennAozañ\nKlasket en deus Martin pellaat diouzh kendivizadoù ar stil moliac’h. Realouroc’h eo oberenn Martin: daoust mar kaver enni un toullad boudoù dreistordinal (erevent, “ar Re Arall”) ez eo mudurun A Song of Ice and Fire an itrikoù politikel ha poanioù an tudennoù, evel ma vefed en ur Grennamzer faltaziek. Dre ma lenner an istor dre savboentoù an holl benndudennoù tro-ha-tro e c’heller kompren o zrivliadoù hag o divizoù, zoken re ar re “fallañ” pe forc’hellekañ. Ouzhpenn e c’heller arvestiñ ouzh marv trumm ur benndudenn a heulier abaoe ar penn-kentañ, ar pezh a zo dibaot a-walc’h el lennegezh.\nOuzhpenn 15 milion a skwerennoù zo bet gwerzhet er bed a-bezh ha troet eo bet en ouzhpenn ugent yezh. Savet ez eus bet ur stirad-skinwel (Game of Thrones) gant ar chadenn HBO diwar al levrioù-se.\nAdtapet diwar « https://br.wikipedia.org/w/index.php?title=A_Song_of_Ice_and_Fire&oldid=1990292 »\nKemm diwezhañ d'an 3 Mae 2022 da 07:05\nKemmoù diwezhañ degaset d'ar bajenn-mañ d'an 3 Mae 2022, da 07:05.


Journal de Renaud Camus, jeudi 19 juillet 2018\ncréée le vendredi 20 juillet 2018, 0 h 29\nmodifiée le vendredi 20 juillet 2018, 0 h 37Plieux, jeudi 19 juillet 2018, minuit. Lorsque j’avais dîné le mois dernier, sous les auspices de Philippe Martel, avec le fameux Ulysse ~~~ ~~~ ~~~~~ “~~~~~~~~~~~~”, ~~~~~ ~~’~~~~~~~ ~~~~~~~ ~~~ ~~~~~~~~~~~ ~~~~~~ ~~~~~, ~~~~~~ ~~ ~~’~~~~~~~~~~~~~~~ de la situation ~~~~~~~~~, ~~~~ ~~~ ~~~~~~~~~~~ ~~~~ ~~~ ~~~~~~~ ~~~~~~ ~~~~~~, ~~~ ~~~~~~~ — ~~~’~~~ ~~’~~ ~~~~~~ ~~~~~ ~~~~~ ~~ ~~~~~~. ~~~ ~~’~~~ ~~~~~ ~~~~ ~~~~~ ~~ ~~~~~ ~~~, encore que je ~~’~~~ ~~~~~~~ ~~~~~~~~ ~~~~~~~~~~~~~~~ ~~~~~. ~~~~~ ~~~ ~~~~~~ ~~~ ~~~~~ ~~~~~~~~~~~~~~, ~~~~~~~~~~~, ~~~~ ~~~~~~~~ ~~~~ ~~~~~~ ~~~~~~~~~ (~~~ ~~’~~~~~ ~~~~ ~~~ ~~’~~~~~~-“~~~~~~ ~~~ ~~~~~~” :\n« ~~~~~~~~ ~~~~ le territoire, les ~~~~~~ ~~~~~~~ ~~~ ~~~~~~~~~, ~~~ ~~~~~~~~, ~~’~~~~~~~~~~~~~~ ~~~~~ ~~~~ ~~~~~~~ ~~~ ~~’~~~~~~, ~~~ ~~~~~~~~~~~~~ ~~~ ~~~~~~, ~~~ ~~~~~~~~~ ~~~ ~~~~~~~~~, ~~~ ~~~~~~~~~~, ~~~ ~~~~~~~~~, ~~~~ ~~~~~~, ~~~~~~~~~~~, vols, viols...\n« Aux ~~~~~ ~~~~~~~~ ~~~ ~~~~~~ ~~~~~~~, ~~~ ~~~~~~~ ~~’~~~~~~ ~~ ~~~~~~~ ~~~~ ~~~~~~~ ~~~ ~~~~~~ ~~~~~~~~ ~~~~~~~~~~~~ ~~~~~~~ ~~~~ ~~~~~-~~~~ ~~~~~ ~~~~~~~~~ ~~~~~~~~~~~~ ~~~ ~~~~~~~~~ ~~~~~~~~~~. ~~~ ~~~~~~ de coutume, dans ~~~~~~ ~~~~~~~~~ ~~~~~~-~~~~~~~~~ ~~~~ ~~~~ ~~~~~~~~~~ ~~~ ~~~~~~, ~~~~ ~~~~~~~ ~~~~~~~~~~ ~~~~~~~~ ~~~~~~~~’~~~~ ~~~ “~~~~~~~”, ~~~ “~~~~~ ~~~~~~~~~~”, ~~~ ~~~ “~~~~~~~~~~~~” ~~~~~~~~~ ~~~ “~~~~~~~~~ ~~~~~~~~~~”... ~~~ ~~~~~~ fois rien. Presque ~~~~~. ~~~ ~~~~~ ~~~~~ ~~~~ ~~~~~~~ ~~~~~ ~~~ ~~~~ ~~ ~~~~~~~, ~~~ ~~~~~ ~~~~~~~~~~, ~~~ ~~~~~~~ ~~~ ~~~~ ~~ ~~~~~~-~~~~~~~~~-~~~~~, ~~~~~ ~~~~~~~~~~~~~ ~~~ ~~~~~ ~~’~~ ~~~~ ~~~~ gâchée. Kevin-Marcel N’Ghanna ~~~~~ ~~~ ~~~~~~~~~-~~~~~~ ~~’~~~~~~-~~~~-~~~-~~~~~ ~~~~ ~~~~~ ~~~ ~~~~~ ~~~~~~ ~~~~~~~~~~ ~~~~ ~~~~~~~~ ~~~~~~~~~~~~~~, ~~~~~~ ~~~~~ ~~~ ~~~~~~~~ ~~~~~~~~~~, ~~~~~~~ ~~~~~ ~~~~~ ~~~ ~~~~~~~~~~~~~, ~~~ ~~’~~~~ ~~~~~ ~~~ qui compte.\n« En ~~~~~ ~~~~, ~~~~~ ~~~~~~-~~~ ~~~~~-~~-~~~~~ ~~~ ~~~~~~~~ ~~~~~-~~~~~~~~, ~~’~~~~ ~~’~~~~~~~~~~. ~~’~~~~ ~~~ ~~~~~~~ ~~~’~~~ ~~~~~, ~~’~~~~ ~~~ ~~~~~~~ ~~~~ ~~~~~~, ~~’~~~~ ~~~ ~~~~~~~ ~~~~ ~~~ ~~~~~~ ~~~ race, compagnon.\n« Trêve ~~’~~~~~~~. ~~~ ~~~~~~~ ~~~~ ~~~~~~ ~~~~~~~ ~~~ ~~~~~~~ ~~~~ ~~~~ ~~~~~~~~~~ ~~~~~~~~~~~~~ ~~~~~ “~~~~~~~~~~” ~~~ ~~~~~ ~~~’~~~~~~ ~~~ ~~~~~~~~~ ~~~~ ~~~ ~~~~~~~~~ ~~~~~~~~~~~~~ ~~’~~~~ ~~~~~~~~~~~ ~~~~~~~~ ~~~~~~~~~~~ de tout sens ~~~~~~~~. ~~~~ ~~~ ~~~~~~~ ~~~~~~ ~~~ prétexte.\n« ~~~ ~~~~~~~, ~~~~ “~~~~~~~~~~~~~~~” ~~~~~ ~~~~~ ~~~~ ~~~~~~~~~~~~ ~~~ ~~~~~ : ~~~ ~~~~~ ~~~~~~~~~ ~~~~~~~~~ ~~~ ~~~~~~~~~ ~~~~ ~~~~~~~~~ ~~’~~~~~~~~ la victoire définitive ~~’~~~ ~~~~~~~ ~~~~ ~~~ ~~~~~~. ~~~~~~ ~~~~~ ~~~~ ~~~~~~~ ~~~ ~~’~~~~~~~ ~~~~~~, ~~~ ~~~~~~~~~ ~~~~~~~~, ~~~~~~ ~~~~~~ ~~~~~~ ~~~ ~~~~~, ~~~ ~~~~~~, ~~~ ~~~~ ~~~~~~~~~ ~~~~~~~~~~~~ ~~~~ triomphe.\n« La cendre ~~~~~ ~~~~ récits.\n« ~~~ ~~’~~~~~~~~~~~, ~~~ ~~~~~~~~~~~~ ~~~~ ~~~~~~~~ ~~~~ ~~~~ ~~~~~~~~~~~~~~~~ ~~~~~~~~~~ ~~~~ ~~~ ~~~~~~~~ ~~~ ~~~ ~~~~~~~~~~ ~~~ ~~~~~~~~~~~ ~~~~~~~~~~~~~~ ~~~ ~~~ ~~~~~~~~~~~~~ ~~~~ ~~~ les arrange dans ~~~ ~~~~~~~~~~~~ ~~~~~ ~~~~~~~~ ~~~ ~~~ ~~~~~~~~~~~~~~~ ~~~~~~~~~~~~~ ~~~ ~~’~~~~~~. ~~’~~~~~~ ~~~~~~~~~, ~~~~ ~~~~ ~~~~~~~~~~ ~~~~~, ~~~~~~~~ ~~~ ~~~~ ~~~~~ ~~ ~~~ ~~~~~~~~~~ ~~~~~~~~~~~~~, ~~~ ~~~~~ ~~~ finir avec lui.\n« ~~~~~~~~~ ~~~~ ~~~ ~~~~~~ ~~~~~ ~~~~ ~~~~~~~ ~~’~~~~~~~~~~ ~~~~ ~~~~~~~~~~~ ~~~~~~~~ ~~~ ~~~~~~~ ? ~~~~... ~~~~ ~~~~~. ~~~~~~ ~~~ ~~~~~. ~~~~~~ ~~~~~, ~~~~~, ~~~~~ ~~’~~~~~ ~~~ ~~~ techno-oligarchie mondialisée dont ~~~~~ ~~’~~~~ ~~~’~~~ ~~~~~~~~~~~~, ~~’~~~~~~ ~~~~~~~~~~~~~ ~~’~~~~~~~ ~~~ ~~’~~~~~~ ~~ ~~~~~~~~ ~~~ ~~~~~~~~~ ~~~ ~~~~ ~~~~~~~ ~~~ ~~ ~~~~~~~ ~~~ ~~~~~ ~~~ ~~~~~~~ ~~~~~~~~~. ~~’~~~~~~~ ~~~~~~~~ (~~~ l’originalité historique) est ~~~~ ~~~~ ~~~ ~~~~~~ ~~~ ~~~~~~~~ ~~~~ ~~~~~~~~ ~~~~~~ ~~~ ~~~~~~~ ~~~~~~~, ~~~’~~~ ~~~~~~~~ ~~~~ ~~~ ~~~~~~~~ ~~~ ~~~~~~~~ ~~~~ ~~~ ~~~~~ ~~~ ~~~~~, ~~~~ ~~’~~~~~~~~~ ~~~ terrassé stupéfait n’est ~~~~ ~~~~~~~~~~~ ~~~ ~~~ ~~~~~~~... ~~~ ~~~~ ~~~~~~~~~~~ ~~~~~~~~~~~~, ~~~ ~~~~~~ ~~~~~~~ ~~~~~ ~~~ ~~~~~~~~ ~~’~~~~~~~~~~~ ~~’~~~~~~~~~ ~~ ~~’~~~~~~~~ ~~’~~~~ ~~~~~~~. ~~’~~~~~~ ~~’~~~~~~~~~ ~~~~~~~~ ~~~~~~~~~ ~~~~~~~~~ ~~ Paris et c’est ~~~~~~~~ ~~~~ ~~~~~~~. ~~~~~ ~~~~~~~~~~, ~~~~~~~~ ~~~~ ~~~~~ ~~~ ~~~~~ ~~~~~~~~~ ~~~~~~~~~ ~~~ ~~~ ~~~~~ ~~~~ ~~~~~~~ ~~~~~~~ ~~~~~ ~~~ ~~~~~~~~ ~~’~~~~ ~~~’~~~ ~~~~~~ ~~~ ~~~~ ~~~~ qui squattait là ~~~~ hasard.\n« ~~~~ ~~’~~~~~~~~~~~, ~~~ ~~’~~~ ~~ ~~~~~ ~~~~~ ~~~~~~~~~~ ~~~ ~~~~~~ ~~~~~~~~, ~~ ~~~~~~ ~~~ ~~~~~~~~ ~~~~ ~~~~~~~~ ~~~ ~~~~~~~ ~~~~ ~~’~~~~~~~~~ ~~~~~ ~~~ ~~~~~~~ ~~~~~~~~~~ pleine d’inintelligibles “Mademoiselle”, ~~~ “~~~~~”, ~~~ “~~~~~~~ ~~~ ~~~ ~~~~~~ ~~~~~~~~~”, ~~~ “~~~ ~~~~~ ~~~ ~~~~~ ~~~~~~~~~, ~~~~~~ ~~~~~”... ~~~ ~~~~~... ~~~~~~~~~~ ~~~~~ ~~~~~~~~~ ~~~ ~~~~~ ~~~ ~~~~~~~~~ ~~~ fisc.\n« Bien plus inquiétante ~~~~ ~~~ ~~~~~~~~~~ ~~~~~~~~~ ~~~~ ~~~~~ ~~~~~~~~~~~~~~~ ~~~~~~ ~~~~ ~~~~~~~~~~ ~~~~~~~~~~~, ~~~~~~ ~~~~~~~~ ~~~~~~~~ ~~~~ ~~~~~~~~ ~~~~ ~~~~~~~~~~~~ ~~~~~~~~~~ ~~~ ~~~ ~~~~~~~~~. ~~~~~ ~~~~~~~~~~~~~ ~~~~ ~~~ ~~~~~~~~~~ et l’impuissant chagrin ~~~~ ~~~~~~~~~~~, ~~~~~~ ~~~~~~~~~ ~~~~~~~~~ ~~~ ~~~~~~~~~~ ~~~~~~~~~ ~~~~ ~~~~~~~~~~~~~ ~~~ ~~~ ~~~~~~ ~~~~~~~~, ~~~~~~ ~~~~~~~~~~ ~~’~~~~~~~~~ ~~~~ ~~~ ~~~~~ ~~~ ~~~~~~~~~~ ~~~~~~~~ — ~~~ ~~~~~~~~ ~~~~~~~~ sur la face ~~~ ~~~~~~~~~~ ~~~~~~~~. ~~~~~~ ~~~~~, ~~~ ~~~~~~~~~ ~~~ ~~~~ ~~’~~~~ ~~~~ ~~~~~ ~~~~~~~ ~~~~~~~~ ~~~~~ ~~~ ~~~~~~~ : ~~~~ ~~~~~ ~~~~ ~~~~~~ ~~~ ~~~~~~~~~~~~ ~~~ ~~~ ~~~~~~~, de son drapeau, ~~~ ~~~~ ~~~~~~~~~, ~~~~~~ ~~~~ ~~~~~ ~~~~~ ~~~~~~ ~~~~~~ ~~~ ~~~~~~~ ~~~ ~~~~~~~~~~ ~~~ ~~~~~~~~~, ~~~ ~~~~~~ ~~~ ~~~ ~~~~~~~ ~~~ ~~~~~~~, ~~~~ ~~~~~ ~~~~~ ~~~~ ~~~~~~~~~~~ et des usurpateurs. ~~~~~~~. ~~~~~ ~~~~~~ ~~~ ~~~~~~~~~~~~ ~~~~~~~~ ~~~~ ~~~~~~ ~~~ ~~~~~~~~ ~~~~~~, ~~’~~~~~~ ~~~ ~~~ ~~~~~~ ~~~~~~ ~~~~ ~~~~~~~ ~~~~ ~~~~~~~ ~~~~ ~~~~~, ~~~ ~~’~~~~~~~~~~~, ~~~ ~~~~~~~~~~ ~~~~~~~~~~~ des anciens Français ~~~~ ~~’~~~~~~~~~~~~ ~~~~~~~~~~ ~~~ ~~~~~ ~~~~~~~~ ~~~~~ ~~ ~~~~ ~~~~~~~~~~~~~~ ~~~~~ ~~~~~~~~~~. ~~~ ~~~ ~~~~~ ~~~ ~~~~~ ~~~ ~~~~~~~~ ~~~~~ ~~~~~~~~~~ ~~~ ~~~~ ~~~~ ~~~ ~~~~~ ~~~~~ a été cédé ~~~~~ ~~~~~~~~~~~, ~~~ ~~~ ~~~~~ ~~~ ~~~~~ ~~~ ~~~~~~~~ ~~~~~ ~~~~~~~~~ ~~~ ~~~~~~~~ ~~~~ ~~~ ~~~~~ ~~~~~ ~~ ~~~~ ~~~~~~, ~~~ ~~~ ~~~~~ ~~~ ~~~~~ ~~~ ~~~~~~~~~~ s’insurger alors qu’il ~~’~~ ~~ ~~~~ ~~’~~~~~~~~~, ~~~ ~~~ ~~~~~~~ ~~~~~~ ~~~~ ~~~~~~~~~ ~~’~~~~ ~~~~~ ~~ ~~~~~~~, ~~~ ~~~~~~~~~~~~ ~~~~~~ ~~~’~~~ ~~’~~ ~~ ~~~~ ~~~ ~~~~~~~~~~~~ ~~~ ~~~~ ~~~~~~-~~~~~ ~~~~~~~ que dans le ~~~~~ ~~~ ~~’~~~~ ~~~~ ~~~ ~~~~ ~~~~ ~~~ ~~~ “~~’~~~~~~~~ ~~’~~~~~ mwaka”....\n« ~~~~~~ ~~~~~~~ ~~~~ ~~~~~ ~~~~~~~ ~~~~ ~~’~~ ~~~~ ~~~~ ~~~~~~. ~~~~~~~~ ~~~~ ~~~~~~~~~ ~~~ ~~~~~~~ “Français” s’enthousiasment sincèrement ~~~~~ ~~~~ ~~~~~~~ ~~’~~~~~~~~ ~~~ ~~’~~~~~~, ~~’~~~~ ~~~~ ~~~~~ ~~’~~~~~~~~~~ ~~~~~ ~~ ~~~ ~~~~~~~~~~~~ ~~~ ~~~ ~~~~~~~ : ~~~~~ ~~~~~~~ ~~~~~~~~~~~~~ ~~~~ ~~~~~~~ ~~~~~~~~~ ~~~ ~~~~~ ~~~~~~~~~~ le prix du ~~~~~~~~~. ~~~~~~ ~~~~~~~, ~~’~~~~ ~~~~~ ~~~~~~~~~. ~~~ ~~~~~~ ~~~~ ~~~~~~~~~ — ~~~ ~~~ ~~~~~ ~~~~~ ~~~~~~~ ~~~~~~~~ ~~~ ~~~~~ inverse.\n« ~~~ ~~~~ ~~~~~~~~ ~~~ ~~~~~~~ ~~~~~~ ~~~ jour restaurée, elle ~~~ ~~~~~~~~~ ~~~~ ~~~~~~~~~ ~~~ ~~~~~~ ~~~~ ~~~~~~~~ ~~~ ~~~~~~~~~~~~~ ~~~~ ~~’~~~~~~ ~~~~~~~~~~~~~ ~~’~~~~~~~ ~~~ ~~’~~~~~~, ~~~~~ ~~~ ~~~~~~~~~ ~~~’~~~ ~~~~~~~~~~~~~ ~~~ ~~~~~~ ~~~~~~~~~~~, ~~~ ~~~~~~~~. ~~~ faut donc bien ~~’~~~~~~~~~ : ~~~~ ~~~~~ ~~~~~~ ~~’~~~~~~~~~ ~~~~~ ~~~~~~~~~~~ ~~ ~~’~~~~~~ ~~~ ~~~ ~~~~~~~ ~~~~~~~~~~~~~~, ~~~ ~~~~~ ~~~~~~~ ~~~~~, ~~~~~, ~~~~~ ~~~~ ~~~ ~~~~~ ~~~~~ ~~~~~~~~, ~~~~ ~~~~~~~~~~~~ d’Anciens Français, un ~~~~~~~ ~~~~, ~~~ ~~ ~~ ~~~~~ ~~~~~~, ~~~~~~~~~ ~~~~~~ ~~~~~~. ~~~~~~~~~~~~~, ~~~~~~~~~~~ ~~~~~~~~~~~~~ ~~~ ~~~~~~~~~~~, ~~~~~~~~ ~~~ ~~~~~~~~~~~ ~~~~~ ~~ ~~~~~ ~~~~~~~~. ~~~ ~~~~~ ~~ ~~~~~ ~~~~ terres, nos femmes, ~~~~~~ ~~~~~~~, ~~~~ ~~~~~~~~~, ~~~~~~ ~~~~~~~~, ~~~~ ~~~~~~~~~~~~~ ~~~ ~~~~~~ ~~~~. ~~~~ ~~~~~~~~ ~~~~ ~~~~~~ ~~’~~~~~~~~~~~~ ~~ ~~~~ ~~~~~~~~~~~, ~~~~ ~~~~ ~~~~~ ~~~~ ~~~~~~~~~ ~~’~~~~~~~ ~~~ ~~~~~ ont enjoints de ~~~~ ~~~~~~~~ ~~~~~~ ~~~~ ~~~~~~~. ~~~ ~~~~~ ~~~ ~~~~~~~, ~~~~~~~ “~~~~~~ ~~~~ ~~~~~~” ~~’~~~~ ~~~~~ ~~~~~ ~~’~~~~~~ ~~~’~~~ “~~~~~~~ ! ~~~ ~~~~~~ !”...\n« ~~~~~~ ~~~~~~~~~~ ~~~~ ~~’~~~~~ et déjà celle ~~’~~~~~~~, ~~~ ~~~~~~~~~~ ~~~ ~~~ ~~~~~~~~~~~~. ~~~~ ~~~~~ ~~~~ ~~~~~~~~ ~~~ ~~~~~~~ ~~~~~ ~~~~~~~~ ~~~ ~~~~~~~. ~~~ ~~~ ~~~~~ ~~~~ ~~~~~~~ ~~~~~~~~~ ~~~~~ ~~~ ~~~~~~, ~~~ ~~~~~ si tout ceci ~~’~~~~~~~~ ~~~~ ~~~~ ~~~~~~~~~~~ ~~~~~~~~~ ~~~~~ ~~~ ~~~~~~~. ~~~ ~~~~~ ~~~~~~~~~~ ~~~~ ~~’~~~~ ~~~~~~ : ~~’~~~~~~~~~ ~~~ ~~~~~~~~ ~~~~ ~~’~~~~~~~~~~~~, ~~~~~ ~~’~~ ~~~~ ~~~~~~ ~~~~ ~~~~~~ ~~~ des discours. Elle ~~~ ~~~~~~~ ~~~ ~~~~~~~~~~ ~~~’~~~ ~~~~~ ~~~ ~~~~~ ~~~~~~. ~~~~ ~~~ ~~~~~~~~~~~, “~~~~” ~~~~~ ~~~ ~~~~~~~, ~~~ ~~~~ ~~~~~ ~~~~ ~~~~~~~~~~. ~~’~~~~ ~~~~~. ~~~~~ ~~’~~~~ ~~~ ~~~~~~~~~ pas le nom ~~~ “~~~~~~~~~” ~~~~~~ ~~~’~~~ ~~’~~ ~~~~~~~~~~ ~~~~~, ~~~~~ ~~~~ ~~ ~~~~~~~~~~ ~~~~~~~~ ~~~~~~ ~~~ ~~~ ~~~~~~~~~ ~~~~ ~~~~~ ~~~’~~~~ ~~~~~~~~ ~~~~~ ~~~ ~~’~~~~~~ ~~~~ ~~~~~~~~... ~~~’~~~ ~~~~~~ cette lâcheté ne ~~~ ~~~~~~ ~~~~ ~~~ ~~~~~ ~~’~~~~~ ~~~~ ~~~~~~ ~~~~~~~~~~~ ~~~ ~~~~~~~~~~~. ~~~ ~~~~ ~~~~~~~~ ~~~~~ ~~~ ~~~~ ~~~~ ~~~~~~~~~~~~ ~~~ ~~~~~~ ~~~~ ~~~~~~~~~~~~ ~~~ “~~~~~~~” ~~~~~~~~~~~ ~~~~~~~~~~~~~~, ces cache-misères de ~~’~~~~~~~~ ~~~~~~~~~ ~~~ ~~~ ~~~~~~~~~~~~~ ~~ ~~’~~~~~~~~~~~~~~~. ~~~ ~~~~~~~ ~~~~~ ~~~ ~~~~~~. ~~~~~~~~~-~~~~~~ ~~~~~ ~~~ ~~~~ ~~~ ~~~~~~ ~~~~~~~~~ ~~~~~ ~~~~~ ~~~~~~~~ ~~~~~~~~~~ ~~~ ~~~’~~~~ ~~~~~~~~~~~ ~~~ leurs cris d’animaux ; ~~~~~ ~~’~~~~~~ ~~~~~ ~~’~~~~~~ ~~~~~~ ~~~~ ~~’~~~~~ ~~~~ ~~~~~~~~~~ ~~’~~~ ~~~~~~ ~~~~~~~~~, ~~~~ ~~~~~~~~ ~~’~~~~ ~~~~~~ ~~~~~~~~, ~~~~~~ ~~~ ~~~ ~~~~~~~~~ ~~~~ ~~~~~~~~~~~~ ~~~ ~~’~~~~~~~~~ ~~~~~~~. Je suppose que ~~~~~ ~~~ ~~~~~~~~~~ ~~~~~~~ ~~~ ~~~~~~~~ ~~~~~~ ~~~ ~~~~~~ ~~~ ~~~~ ~~~~~ ~~~ ~~~~~~~ ~~~~~~~ ~~~~ ~~~~~~~~~~ ~~~ rien.\n« ~~~ ~~~~~~ ~~~~~ ~~~~~-~~-~~~ ~~~~~~~~ ~~~ ~~~~~~, ~~~ nous survivons ailleurs, ~~’~~~~~~ ~~ ~~~~~~ ~~~~~~ ~~~ ~~~ ~~~~~~~~ ~~~~ ~~~~ ~~~~~~ ~~~~~~~~~~ ~~~~~~ ~~~ ~~~~~~~~ ~~~ ~~~~~~~~~ ~~~ ~~~ ~~~~~~~~~~~. »\nvoir l’entrée du jeudi 19 juillet 2018 et son image dans Le Jour ni l’Heure